The War of the Worlds is 'n klassieke wetenskapfiksieverhaal geskryf deur H.G. Wells in 1898. Die verhaal beskryf die gebeurtenisse wanneer ruimtewesens van Mars die Aarde inval en probeer oorneem, en word vertel vanuit die oogpunt van die hoofkarakter, 'n Londense skrywer. 'n Groot aantal boeke, films, televisiereekse en strokiesverhale wat op elemente vanuit Wells se boek gebaseer is, het intussen die lig gesien: Die mees onlangse voorbeeld hiervan is 'n film deur Steven Spielberg met dieselfde titel as die boek. Die hoofrolle word vertolk deur Tom Cruise en Dakota Fanning. Le Monde se 100 boeke van die eeu Facsimile of the original 1st edition Wikimedia Commons het meer media in die kategorie The War of the Worlds. Hierdie artikel is ’n saadjie. Voel vry om Wikipedia te help deur dit uit te brei.


Die InterCityExpress (ICE, oorspronklik InterCity Experimental genoem) is die hoësnelheidstrein van die Duitse Spoorweë (Deutsche Bahn). In teenstelling met die Franse TGV of die Japannese Shinkansen-stelsel is die lokomotiewe, waens, snelspore en bedryf nie as 'n stelsel in geheel ontwerp nie, wat meebring dat die ICE sy maksimumsnelheid van 330 kilometer per uur tans slegs op bepaalde, nuut opgerigte dele van die spoorwegnet kan bereik. Die ICE verbind die belangrikste Duitse stede met mekaar; sy internasionale bestemmings is Amsterdam, Brussel, Zürich, Basel, Luik, Interlaken, Chur, Innsbruck en Wene. Vanaf die jaar 2007 word 'n verbinding tussen Parys en Frankfurt am Main beplan, wat saam met die bestaande TGV-verbinding tussen Parys en Stuttgart deel uitmaak van die Europese hoësnelheidsverbinding LGV Est européenne / POS (Parys-Oos-Frankryk-Suid-Duitsland). Die ICE Sprinters is tans die vinnigste treinverbindings tussen die Duitse metropole. Hulle ry veral soggens en saans en is as 'n alternatief vir die vliegtuig gemik op sakereisigers en pendelaars. Die Sprinters verbind Frankfurt am Main met Berlyn, Hamburg en München, met 'n reistyd van drie uur en twintig minute.


Villeneuve-d'Ascq is 'n stad van die département Nord, die région Nord-Pas-de-Calais (Frankryk) en Frans-Vlaandere, naby die Belgiese grens, met sowat 64 000 inwoners. Villeneuve-d'Ascq vorm deel van die metropolitaanse gebied Lille Métropole. Villeneuve-d'Ascq was een van die gasheerstede tydens die Rugbywêreldbeker 1991. Tydens die Rugbywêreldbeker 2023 sal weer wedstryde hier aangebied word. Hierdie Frankryk-verwante artikel is 'n saadjie. U kan help deur dit uit te brei.


Asturies (Asturianu in Asturies, [astuˈɾjanu]) is 'n Romaanse taal wat in sommige dele van die Spaanse provinsie Asturië gepraat word. In Asturië word die taal deur middel van statutêre reëlings wat verband hou met die Outonome Status van die streek beskerm, en is dit'n keusevak op skool. Vanweë diglossie tussen Asturies en Spaans beskou sommige vakkundiges dit as 'n dialek van Leonees, maar deesdae word dit as 'n afsonderlike taal gereken. Die taal het uit Latyn ontwikkel met bydraes van die voor-Romaanse tale wat in die gebied van die Astures, 'n ou stam op die Iberiese Skiereiland, gepraat is. Kastiliaans Spaans bereik die gebied later, in die 14de eeu, toe die sentrale regering gesante en amptenare gestuur het om politieke en kerklike posisies te vul. Sedert 1980 word daar baie moeite gedoen om Asturies te beskerm en te bevorder. Maar die toestand van die taal is kritiek, met 'n groot daling in die aantal sprekers in die laaste honderd jaar. Portugal het 'n verdere stap ter beskerming geneem deur ook die taal te erken. Die weiering om Asturies amptelik te erken doen afbreuk aan die taal.


Hierdie bladsy handel oor die land Djiboeti, vir die hoofstad van Djiboeti, sien gerus Djiboeti (stad). Djiboeti (Arabies: جيبوتي, Ǧībūtī), amptelik die Republiek Djiboeti (ook Djibouti), is 'n land in Oos-Afrika, geleë op die Horing van Afrika. Djiboeti word begrens deur Eritrea in die noorde, Ethiopië in die weste en suide, en Somalië in die suidooste. Die res van die grens word deur die Rooisee en die Golf van Aden gevorm. Oorkant die Rooisee, op die Arabiese Skiereiland, 20 km van die kus van Djiboeti, is Jemen. Die hoofstad van Djiboeti is die gelyknamige stad: Djiboeti. Die gebied van Djiboeti word alreeds duisende jare deur verskillende nomadiese groepe bewoon, waarna verwys word in antieke musiek en gedigte. Hulle het ook leer en pels verhandel vir speserye en parfuum met bewoners van antieke Egipte, Indië en China. Die huidige bewoners is die Afar en Somaliese Issastamme. Hierdie stamme het in die laaste 1000 jaar gereelde handelskontak met die Arabiere gehad en was van die eerste stamme in Afrika om Islam as hulle geloof aan te neem.


Senegal (Wolof: Senegaal; Frans: Sénégal, luister (hulp·inligting)), amptelik die Republiek Senegal (Wolof: Réewum Senegaal; Frans: République du Sénégal), is 'n land suid van die Sénégalrivier in Wes-Afrika. Senegal word begrens deur die Atlantiese Oseaan in die weste, Mauritanië in die noorde, Mali in die ooste en Guinee en Guinee-Bissau in die suide. Gambië vorm 'n enklawe binne Senegal om die Gambiërivier vir meer as 300 km in die binneland in. Die Kaap Verde-eilandgroep lê ongeveer 560 km wes van die Senegalese kus af. Senegal beslaan 'n oppervlakte van 196 712 km² en het 'n bevolking van 15 854 323 in 2018 gehad. Die hoofstad en grootste stad is Dakar aan die westelikste punt van die vasteland van Afrika. Sedert 2014 word in Diamniadio 'n tweede regeringsetel opgerig. Ander belangrike stede sluit in Thiès en Touba. Senegal vorm die mees westelike land op die vasteland van die Ou Wêreld en Afrika-Eurasië. Die kremetartboom en die leeu vorm die twee nasionale simbole van Senegal; albei is in erkenning aan dié land se ryk natuurlewe gekies.


Die Groter Limpopo-vredespark is 'n vredespark wat tans in die proses is om gevorm te word. Dit sal uiteindelik sowat 35 000 km² beslaan, alhoewel daar reeds planne is om die park in die toekoms te vergoot tot sowat 99 800 km². Dit sal drie nasionale parke in drie verskillende lande met mekaar verbind. Hierdie parke is die Limpopo Nasionale Park (voorheen bekend as Coutada 16) in Mosambiek, die Nasionale Krugerwildtuin in Suid-Afrika, en Gonarezhou Nasionale Park, Manjinjipanreservaat, en Malipati Safarigebied in Zimbabwe. Die gebied tussen Kruger en Gonarezhou, die Sengwe gemeenskapsgebied in Zimbabwe, en die Makulekestreek in Suid-Afrika sal ook deel uitmaak van die park. 'n Verklaring van voorneme vir die totstandkoming van die park is op 10 November 2000 geteken. Die park het toe bekend gestaan as die Gaza-Kruger-Gonarezhou-vredespark. In Oktober 2001 is die naam verander na die Groter Limpopo-vredespark. Van die heinings tussen die parke is reeds verwyder om die diere in staat te stel om hul ou migrasieroetes te hervat wat voorheen deur landsgrense verhoed is. In Oktober 2001 is die eerste 40 van 'n beplande 1000 olifante vanuit die Krugerwildtuin na die Limpopo Nasionale Park oorgeplaas.


Die Diola is 'n bevolkingsgroep wat in Gambië, Senegal (Casamance), en Guinee-Bissau woon. Hulle is meestal gevestigde landbouers wat rysaanplantings in die riviergebiede van die Senegambië in stand hou. Onderskeidend in 'n grootliks Moslem-gebied is die Diola meestal Katoliek. Wikimedia Commons het meer media in die kategorie Diola. Shrines of the Slave Trade : Diola Religion and Society in Precolonial Senegambia Geargiveer 23 November 2005 op Wayback Machine, by Robert Martin Baum, Hardcover (April 1999), Oxford University Press; ISBN 0195123921 Les Diolas Geargiveer 10 Desember 2009 op Wayback Machine (in Frans). Diola (in Spaans). Les jeunes Diola face à l'exode rural Geargiveer 3 Mei 2006 op Wayback Machine, Marie-Christine Cormier, Geograph, ORSTOM, CRODT, Dakar, 1984 (in Frans). Hierdie artikel is ’n saadjie. Voel vry om Wikipedia te help deur dit uit te brei.


Die DVD-Forum is 'n koördinerende liggaam met sowat 230 lede uit die elektroniese en vermaaklikheidsbedryf wat DVD-formate ontwikkel en bepaal en sy hoofkwartier in Tokio, Japan het. Vervaardigers van harde- en sagteware lê byvoorbeeld vas watter formate die amptelike DVD-kenteken mag dra. Van die goedgekeurde formate is DVD-Video, DVD-R, DVD-RW, DVD-RAM, DVD-Oudio en HD-DVD. Amptelike webtuiste Hierdie artikel is ’n saadjie. Voel vry om Wikipedia te help deur dit uit te brei.


Hierdie is 'n lys van nedersettings in Argentinië. Bariloche Buenos Aires Comodoro Rivadavia La Plata Mar del Plata Rosario Salta


'n Klassifikasiestelsel is 'n metode om kennis van 'n breë onderwerp meer toeganklik en verstaanbaar te maak deur sy elemente te groepeer volgens eienskappe wat hulle deel. Die periodieke tabel, wat chemiese elemente indeel volgens elektronstruktuur, is 'n voorbeeld hiervan. Klassifikasiestelsels word opgestel deur individue of erkende groepe, byvoorbeeld Johann Wolfgang Döberreiner in die geval van die periodieke tabel of die Amerikaanse Psigiatriese-assosiasie (APA) in die geval van die DSM. Die elemente van 'n klassifikasiestelsel sluit in: 'n kundigheidsterrein - bv. Psigiatrie 'n onderwerp binne die kundigheidsterrein - bv. afwykende gedrag elemente van die onderwerp - bv. tipes afwykende gedrag 'n stel reëls waarvolgens elemente ingedeel word - bv. psigodinamiese teorie klasse waarin soortgelyke elemente gegroepeer word - bv. eetsteurnisse 'n kenner of groep kenners wat die stelsel opstel en geloofwaardigheid daaraan gee - bv. Sigmund Freud of die Amerikaanse Psigiatriese Assosiasie 'n gemeenskap van praktyk wat die stelsel gebruik -bv. praktisyns in die geestesgesondheid


Hoogyslands (háfrónska) is 'n ultrapuristiese newevorm van die moderne Yslands. Die Yslandse naam 'háfrónska' is gevorm na die voorbeeld van die naam 'høgnorsk' (Hoognoors), die konserwatiefste vorm van die Nynorsk. Frónska is 'n digterlike benaming vir die Yslandse taal en is afgelei van frón, een van die name vir die aarde uit die Snorra-Edda. Hierdie taalvariant is byna uitsluitlik 'n eenmansprojek van die Belg Jozef Braekmans. Hy het ou neologismes (bv. bjúgaldin, boogvrug, banana) saamgevoeg met eie nuutskeppings ter vervanging van leenwoorde waarvoor geen suiwer Yslandse woord bestaan nie. Die nadruk lê op ultrapurisme. Dit beteken dat letterlik alles vertaal word, dus ook persoonsname, aardrykskundige name, skeikundige terme, name van planete, ens. Kenmerkend van Hoogyslands is ook die gebruik van kenninge (poëtiese omskrywinge) vir wetenskaplike terme. In 2005 het hy die sentrum van die Hoogyslandse taal opgerig. Sy oogmerk is 'n so suiwer moontlike taalvorm vir Yslanders wat nie akkoord gaan met die taalkundige internasionalisering nie. Die projek het in Ysland aandag gekry, maar Hoogyslands geniet geen amptelike status nie.


Sagteware-ingenieurswese (SI) is die veld wat bemoei is met die skep and instandhouding van sagteware deur die toepassing van tegnologieë en praktyke wat verkry is vanaf rekenaarwetenskap, projekbestuur en ander vakgebiede. SI-toepassings word gebruik in 'n wye reeks van aktiwiteite, vanaf nywerheid tot vermaak. Sagteware toepassings verbeter gebruiker produktiwiteit en lewensgehalte. Voorbeelde van toepassingssagteware sluit in: kantoorpakkette, videospeletjies en die wereldwye web. Voorbeelde van stelselsagteware: ingeboude stelsels en bedryfsstelsels. SI-tegnologieë en praktyke verbeter produktiwiteit en verrigting van ontwikkelaars en die gehalte van die toepassings wat hulle skep. SI-voorbeelde: databasisse, tale, biblioteke, patrone, en werktuie. Voorbeelde vanuit rekenaarwetenskap: algoritmes en datastrukture. Voorbeelde vanuit projekbestuur: prosesse. Die SI-gemeenskap sluit in 630 000 lede en opvoeders in die V.S.A. en 'n beraamde 1 400 000 lede in Europa, Asië, en ander plekke ; dit is omtrent 60% van die groote van tradisionele ingenieurswese. SI-pioneers sluit Barry Boehm, Fred Brooks, C. A. R. Hoare, en David Parnas in.


Tradisioneel is 'n kuiper iemand wat vate en soortgelyke houtvoorwerpe maak. Die woord kom van die Nederlandse kuip, wat op sy beurt vanuit die Latynse cupa kom, wat "vat" beteken. Daar word na die maak van vaatjies verwys as kuipery. Die vat bestaan uit 'n aantal duie, gewoonlik eikehout, wat met die hand gevorm word sodat hulle op mekaar pas en mekaar vertikaal ondersteun. Hulle word horisontaal deur staalringe of -hoepels van verskillende groottes saamgevat en bymekaar gehou, en met rietblare waterdig gemaak. Wanneer 'n vaatjie leeg gelaat word en nie klam gehou word nie, en die duie begin uitdroog, krimp dit sodat die vat later inmekaar val. Dit is waar die uitdrukking "in duie stort" vandaan kom. Dit kan egter verhoed word, deur die ringe aan beide kante van die vat liggies na die middel toe te tik en sodoende die vat weer stewig en bruikbaar te maak. Deesdae is die ambag spesifiek verbind aan distillering in die wynbedryf, waar die kuiper omsien na die verouderingsvate waarin die wyn of ander spiritualieë in 'n horisontale posisie geberg word.


A - B - C - D - E - F - G - H - I - J - K - L - M - N - O - P - Q - R - S - T - U - V - W - X - Y - Z - Sien ook Hier is 'n lys van komponiste.


Talassoterapie (van Grieks θαλασσα thalassa, "see"), of seewaterterapie, is 'n vorm van alternatiewe medisyne waarin geglo word 'n gesonde kombinasie van seewaterbaddens, algebehandelings en die seeklimaat kan verskillende siektes en velprobleme verbeter, insluitend rumatiek en selluliet, en kan gebruik word vir mense wat oorgewig is of net uitgeput is. Daar is min wetenskaplike bewyse dat tallasoterapie doeltreffender as eenvoudige ontspanning is. Dit is bekend dat die Romeine, Grieke en Portugese soutwaterbaddens gehad het en dat hulle geglo het dat die baddens sekere kwale kon genees. Richard Russell word gekrediteer met die aanvang van Thallasoterapie. Sy boek A Dissertation on the Use of Sea Water in the Diseases of the Glands bevat sy waarnemings oor die water wat verkry is uit plekke soos Bristol, Bath, Scarborough, Westwood, Sutton moeras en Edinburg, en die gevolge daarvan vir verskillende siektes destyds algemeen, waaronder skeurbuik, geelsug, King's Evil (die bakteriële infeksie Scrofula) en melaatsheid. Huidige begrip en behandeling van hierdie siektes: Skeurbuik word veroorsaak deur 'n tekort aan vitamien C en kan behandel word deur vitamien C-aanvulling.


Friesland (Wes-Fries: Fryslân) is een van die 12 provinsies van Nederland en is in die noorde geleë. Die amptelike naam is Fryslân. Die provinsie het 'n bevolking van 651 000 in 2021 gehad en beslaan 'n oppervlakte van 5 748 km² met 'n bevolkingsdigtheid van 1112 per km². Die hoofstad en grootste stad is Leeuwarden (Ljouwert in Wes-Fries). Alle bewoonde Wes-Friese eilande, met uitsondering van Texel, val administratief onder die provinsie. Sy ligging tussen die Ysselmeer in die weste en die provinsie Groningen in die ooste maak van Friesland die tweede mees noordelike provinsie van Nederland. Dit is die enigste provinsie wat naas Nederlands 'n tweede ampstaal het - Wes-Fries wat, ondanks sy noue verwantskap met Nederlands, as 'n selfstandige taal erken word. Die meeste sprekers van Wes-Fries is egter ook Nederlands magtig. Landbou en toerisme op die mere en eilande in die Waddesee is belangrike bronne van inkomste. Die provinsie is ook bekend vir sy ysskaatsers en die Elfstedentocht, 'n ysskaats-resies van 200 kilometer wat na die historiese elf stede van Friesland vernoem is.


ABBA (1972–1983) was 'n Sweedse popmusiekgroep. Hulle bly tot vandag toe die suksesvolste Sweedse musiekgroep en was een van die gewildste sanggroepe in die wêreld. Die groep het die topposisies op musieklyste wêreldwyd gedurende die middel-tot-laat 1970's en vroeë 1980's gedomineer, en het treffer-enkelsnitte en -albums verkoop. ABBA se verkope word wêreldwyd op 100 tot 500 miljoen kopieë geraam (daar blyk geen betroubare bron vir hierdie inligting te wees nie), wat hulle die tweede suksesvolste musiekgroep van alle tye, na die Beatles, sou maak. Hulle was die eerste musiekgroep van die Europese vasteland wat gereelde plekke op die Britse, Amerikaanse en Australiese musieklyste beklee het, en hulle sukses het ook deure vir ander Europese musiekgroepe oopgemaak. Hulle blywende nalatenskap is die bevordering van die Sweedse musiekbedryf tot 'n hoofstroomkompeteerder. "ABBA" is 'n akroniem gevorm uit die eerste letter van elk van die groeplede se naam. Dit word gewoonlik geskryf as "ABBA" maar word ook soms geskryf as 'n woord, Abba. Die eerste 'B' in die embleemweergawe van die naam is sedert 1976 omgekeer (ᗅᗺᗷᗅ) op die groep se reklamemateriaal en is 'n geregistreerde handelsmerk.


Sahara het verskeie betekenisse: Sahara die woestyn Wes-Sahara (SADR), 'n besette gebied in noordwes-Afrika. Sahara India Pariwar, 'n Indiese maatskappy. Air Sahara is 'n Indiese lugdiens, bedryf deur Sahara India Pariwar Sahara (hotel en kasino) in Las Vegas Sahara deur Clive Cussler Sahara is 'n 1919 film Sahara is 'n 1943 film Sahara is 'n 1943 Indiese film Sahara is 'n 1958 film Sahara is 'n 1983 film Sahara is 'n 1985 film Sahara is 'n 1991 film Sahara is 'n 1995 gemaak vir TV film Sahara is 'n 2002 film Sahara is 'n 2005 film geregisseer deur Breck Eisner met Matthew McConaughey


Die Aurèsgebergte ook bekend as die Sahara-Atlas van Algerië is die oostelike gedeelte van die Atlasgebergte. Nie so hoog soos die Groot-Atlas van Marokko nie, is dit baie meer imposant as die Tellatlasreeks wat nader aan die kus loop. Die hoogste piek in die reeks is die 2236 m hoë Djebel Aissa. Die Aurèsgebergte dui die noordelike rand van die Saharawoestyn aan. Die berge kry wel reën en is meer geskik vir landbou as die platogebied noord daarvan. Vandag is meeste van die gebied se bevolking Berbers. Die berge bied ook reeds lank 'n tuiste aan bannelinge uit die vrugbare kusgebiede.


Die Miskito is Amerikaanse inboorlinge in Sentraal-Amerika. Hulle gebied strek vanaf Kaap Kameroon, Honduras, tot by Rio Grande, Nicaragua. Die meeste Miskito besig die Miskitotaal, ander groepe praat egter Miskito Kreoolse Engels, Spaans, Rama en ander tale. Die Kreoolse Engels het tot stand gekom deur gereelde kontak met die Britte. Baie Miskito is Christene. Daar is min, indien enige, suiwerbloed Miskito vandag, omdat ontsnapte slawe deur die eeue skuiling by die Miskito gevind het, en so ook onderlangs met mekaar getrou het. Hulle gebied is baie onbereikbaar, en daarom is hulle min geraak deur die Spaanse oorname van die gebied. Tradisionele Miskito gemeenskappe is hoogs-gestruktureerd, met 'n goed gedefinieerde politieke struktuur. Daar was 'n koning maar hy het nie absolute mag gehad nie. Die mag was verdeel tussen hom, 'n goewerneur, 'n generaal, en teen die 1750's, 'n admiraal. Historiese inligting rakende konings is ietwat obskuur deur die feit dat baie van die konings semi-mitiese figure was, die eerste bevestigde koning, Jeremy I, is eers in 1687 gedateer.


Lys van outeurs volgens naam: A – B – C – D – E – F – G – H – I – J – K – L – M – N – O – P – Q – R – S – T – U – V – W – X – Y – Z H.A. Fagan Nancy Farmer Penelope Farmer Philip José Farmer Howard Fast, (1914–2003) William Faulkner, (1897–1962) Jane Feather Constance Fecher (1911-1995) Wayne Federman Raymond Feist Lionel Fenn Marie Ferrarella Katie Fforde Jasper Fforde Eugene Field, (1850–1895) Helen Fielding Amanda Filipacchi Anne Fine Thomas Fink Fiona Finlay (1914-1986) Jack Finney (1911 – 1995) Ronald Firbank Timothy Fish Catherine Fisher Nicholas Fisk John D. Fitzgerald, (1907–1988) F. Scott Fitzgerald, (1896–1940) Penelope Fitzgerald, (1916–2000) Gustave Flaubert Cardine Fleming Caroline Fleming Ian Fleming, (1908–1964) Eric Flint Michael Flynn Ken Follett Mary Hallock Foote Esther Forbes Elbur Ford, (1906-1993) Ford Madox Ford Norrey Ford Antonia Forest, (1915–2003) C. S. Forester, (1899–1966) Richard Forno Helen Forrester William R. Forstchen E.M. Forster, (1879–1970) Robert L. Forward, (1932–2002) Alan Dean Foster Lori Foster Mo Foster Karen Joy Fowler Randall Frakes Anne Frank, (1929–1945) Bruno Frank, (1878–1945) Antonia Fraser Raymond Fraser Barbara C. Freeman Douglas S. Freeman, (1886–1953) R. Austin Freeman, (1862–1943) Ashley French (1897-1985) James Frey C. S. Friedman David D. Friedman Richard Elliott Friedman Robert Frost Athol Fugard Robert Fulghum Jean Overton Fuller Matt Fullerty Alice Fulton Cornelia Funke


Lys van outeurs volgens naam: A – B – C – D – E – F – G – H – I – J – K – L – M – N – O – P – Q – R – S – T – U – V – W – X – Y – Z Vladimir Nabokov V.S. Naipaul


Lys van outeurs volgens naam: A – B – C – D – E – F – G – H – I – J – K – L – M – N – O – P – Q – R – S – T – U – V – W – X – Y – Z Henry David Thoreau James Thurber J.R.R. Tolkien Leo Tolstoi Ivan Turgenev Anne Tyler


Die Westland ("Het Westland" in Nederlands) is 'n gebied in die provinsie Zuid-Holland. Die gebied word begrens deur Den Haag, Rijswijk, Delft en Rotterdam en die Noordsee. Die Westland is baie bekend vir sy kweekhuistuinbou. Koördinate: 52°0′29″N 4°13′14″O / 52.00806°N 4.22056°O / 52.00806; 4.22056 Hierdie artikel is ’n saadjie. Voel vry om Wikipedia te help deur dit uit te brei.


'n Epitrogoïed is 'n roulette afgetrek deur 'n punt op 'n sirkel met radius b wat om die buitekant van 'n stilstaande sirkel met radius a rol, waar die punt 'n afstand h van die middelpunt van die buitenste sirkel is. Die parametriese vergelykings vir 'n Epitrogoïd is: x = ( a + b ) cos  θ − h cos  ( a + b b θ ) {\displaystyle x=(a+b)\cos \theta -h\cos \left({a+b \over b}\theta \right)} y = ( a + b ) sin  θ − h sin  ( a + b b θ ) {\displaystyle y=(a+b)\sin \theta -h\sin \left({a+b \over b}\theta \right)} Spesiale gevalle sluit die limaçon in waar a = b en die episikloïed waar h = b Kyk ook: hipotrogoïed Hierdie artikel is ’n saadjie. Voel vry om Wikipedia te help deur dit uit te brei.


In meetkunde, is 'n hiposikloïed 'n spesiale vlakkromme, 'n roulette, afgetrek deur 'n punt op 'n sirkel wat binne 'n groter sirkel rol. Dit is vergelykbaar met 'n sikloïed maar in plaas daarvan dat dit langs 'n lyn rol, rol dit binne 'n sirkel. Die verhouding van die radius van die groter sirkel tot die radius van die kleiner sirkel bepaal die aantal punte van die kurwe. Byvoorbeeld as die verhouding 3:1 is, sal die kurwe drie punte hê en sal dit 'n deltoïed wees. Sulke kurwes kan met die Spirograph speelgoed geteken word. 'n Hiposikloïed met n + 1 punte kan gedefineer word deur die volgende paar parametriese vergelykings: x ( θ ) = cos  θ + 1 n cos  n θ , {\displaystyle x(\theta )=\cos \theta +{1 \over n}\cos n\theta ,} y ( θ ) = sin  θ − 1 n sin  n θ . {\displaystyle y(\theta )=\sin \theta -{1 \over n}\sin n\theta .} Die hiposikloïed is 'n spesiale soort Hipotrogoïed.


Paternoster is 'n vissersdorp langs die weskus van Suid-Afrika in die munisipaliteit Saldanhabaai en sowat negentig minute se motorrit noord van Kaapstad in die provinsie Wes-Kaap. Die naam, wat in Latyn letterlik "Ons vader" beteken, is moontlik afgelei van 'n ou skeepswrak, die Paternoster uit Nederland, wat drie eeue gelede naby die huidige dorp gestrand het. 'n Ander verklaring beweer dat die naam 'n verwysing na die gebede van Portugese skipbreukelinge is. In die omgewing lê die Columbine-natuurreservaat met die bekende Tietiesbaai, wat in die tydperk tussen laat Julie en Oktober met 'n groot verskeidenheid wilde blomme lok. Fynbos en tipiese Karoo-sukkulente is deel van die plaaslike flora. Walvisse en dolfyne is volop in die kusgebied tydens tien maande van die jaar. Die Kaap Columbinevuurtoring is in die jaar 1936 as Suid-Afrika se laaste bemande vuurtoring opgerig. Lys van dorpe in Suid-Afrika "Hoofplek Paternoster". Sensus 2011.


Hans Peter Hallbeck (18 Maart 1784 in Malmö - 25 November 1840 in Genadendal) was 'n Sweedse sendeling van die Morawiese kerk in Genadendal van 1818 tot 1840. Hallbeck is op 18 Maart 1784 in Malmö, Swede gebore. Hy is op 25 November 1840 in Genadendal in Suid-Afrika oorlede. Hy was waarskynlik die eerste Sweedse sendeling in Afrika. Biografie van Hallbeck (de) http://www.museums.org.za/genadendal/ Geargiveer 19 Augustus 2006 op Wayback Machine Dorpe van die Overberg: Genadendal[dooie skakel] Hierdie artikel is ’n saadjie. Voel vry om Wikipedia te help deur dit uit te brei.


Die jaar 1635 was 'n gewone jaar wat volgens die Gregoriaanse kalender op 'n Maandag begin het. Dit was die 35ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad. 8 Januarie – Fabio Chigi (later Pous Alexander VII) word biskop van Nardò. 28 Junie – Guadeloupe word 'n Franse kolonie. 23 Julie – Adam Dollard des Ormeaux, die kommandant van die fort in Ville-Marie (die huidige Montreal), Nieu-Frankryk († 1660) 28 Julie – Robert Hooke, Engelse argitek, chemikus, filosoof, fisikus, sterrekundige en wiskundige († 1703) 27 Augustus – Lope de Vega Carpio, een van die belangrikste digters en dramaturge van die Spaanse Goue Eeu (* 1562) 25 Desember – Samuel de Champlain, Franse ontdekker, navorser, pionier en eerste goewerneur van Nieu-Frankryk (Kanada; * 1567)


Die jaar 1571 was 'n gewone jaar wat volgens die Gregoriaanse kalender op 'n Vrydag begin het. Dit was die 71ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad. 7 Oktober – Slag van Lepanto: Die vloot van die Heilige Liga verslaan die Turke. 29 September – Caravaggio, Italiaanse kunstenaar († 1610). 27 Desember – Johannes Kepler, wiskundige en sterrekundige († 1630). 13 Februarie – Benvenuto Cellini, Italiaanse goudsmid en beeldhouer (* 1500).


Demokrasie is 'n regeringsvorm gekenmerk deur gereelde en vry verkiesings waaraan meer as een party kan deelneem; verskansde burgerregte en vrye media. Die woord het sy oorsprong uit Grieks, δημοκρατíα wat bestaan uit δημος (die mense), en κρατειν (om te regeer), en die suffiks íα; dit beteken dus "Regering deur die mense". Kleptokrasie, regering deur diewe. Plutokrasie, regering deur die rykes. Teokrasie, regering deur god (theos). Wikiwoordeboek het 'n inskrywing vir demokrasie. Hierdie artikel is ’n saadjie. Voel vry om Wikipedia te help deur dit uit te brei.


Die jaar 1556 was 'n skrikkeljaar wat volgens die Gregoriaanse kalender op 'n Sondag begin het. Dit was die 56ste jaar van die 16de eeu n.C. In teenstelling met gewone jare het die jaar 366 dae en 'n 29 Februarie gehad. 4 September – Antonio Ghislieri (later Pous Pius V) word biskop van Sutri en Nepi. 5 November – 'n Mongoolse mag verslaan die Hindu magte onder leiding van Generaal Hemu op 'n slagveld ongeveer 80 kilometer noord van Delhi en verseker daardeur die Indiese troon vir Akbar. 14 November – Cornelis Everaert, Suid-Nederlandse rederijker (* 1480) Ignatius van Loyola, stigter van die Societas Jesu. Die "De re metallica libri XII", met 'n aanhangsel "Buch von den Lebewesen unter Tage" deur Georg Agricola


Die jaar 1531 was 'n gewone jaar wat volgens die Gregoriaanse kalender op 'n Donderdag begin het. Dit was die 31ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad. Cornelius Agrippa publiseer sy letterkundige werk in die "Filosofie van Okkultisme" Die Rooms-Katolieke geloof van die Switserse kantons Fribourg, Luzern, Schwyz, Solothurn, Unterwalden, Uri en Zug word in die verdrag van Kappel erken. 22 Februarie – Pous Clemens VII stel twee Spaanse kardinale aan. 22 September – Pous Clemens VII stel Antonio Pucci aan as kardinaal. 6 Desember – Vespasiano I Gonzaga, 'n Italiaanse adellike († 1591). 11 Oktober – Ulrich Zwingli, Switserse teoloog en kerkhervormer (* 1484) 24 November – Johannes Oekolampad, Switserse teoloog en kerkhervormer ( * 1482)


Die jaar 1537 was 'n gewone jaar wat volgens die Gregoriaanse kalender op 'n Vrydag begin het. Dit was die 37ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad. 15 Januarie – Giovanni Maria Ciocchi del Monte (later Pous Julius III) word kardinaal-priester van Sint Vitalis. 15 Januarie – Gian Pietro Carafa (later Pous Paulus IV) word kardinaal-priester van Sint Pancrazio. 29 Mei – Pous Paulus III publiseer die bul Sublimus Dei wat die verslawing van Amerikaanse Indiane verbied. 24 September – Gian Pietro Carafa (later Pous Paulus IV) word kardinaal-priester van Sint Sisto. 17 Desember – Pous Paulus III plaas koning Hendrik VIII onder 'n interdik, wat aanleiding gee tot die totstandkoming van die Anglikaanse Kerk. Onbekend – Kiritimati word in 1537 deur die Spaande ekspidisie van Hernando de Grijalva ontdek. 12 Oktober – Eduard VI, koning van Engeland († 1553) 12 Januarie – Lorenzo di Credi, Italiaanse skilder en beeldhouer (*c. 1459). 24 Oktober – Jane Seymour, die derde vrou van Hendrik VIII van Engeland (* ±1508)


Die jaar 1543 was 'n gewone jaar wat volgens die Gregoriaanse kalender op 'n Vrydag begin het. Dit was die 43ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad. 24 September – Gian Pietro Carafa (later Pous Paulus IV) word kardinaal-biskop van San Maria in Trastevere. 5 Oktober – Giovanni Maria Ciocchi del Monte (later Pous Julius III) word kardinaal-biskop van Palestrina. Onbekend – Sonam Gyatso, 3de Dalai Lama en die eerste amptelik erkende Dalai Lama († 1588) 24 Mei – Nicolaas Copernicus, Poolse sterrekundige (* 1473)


Die jaar 1562 was 'n gewone jaar wat volgens die Gregoriaanse kalender op 'n Maandag begin het. Dit was die 62ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad. 18 Januarie – Pous Pius IV heropen die konsilie van Trente. 20 September – Die "Verdrag van Hampton Court" word onderteken, waarvolgens Engeland troepe na Rouen (die historiese hoofstad van Normandië), Frankryk, sou stuur om aan die Protestante hulp te verleen. 9 Oktober – Pous Pius IV publiseer sy bul "In eligendis", waarin pouslike verkiesings gereël word. 25 November – Lope de Vega Carpio, een van die belangrikste digters en dramaturge van die Spaanse Goue Eeu († 1635)


15 Desember is die 349ste dag van die jaar in die Gregoriaanse kalender (350ste in skrikkeljare). Daar volg nog 16 dae in die res van die jaar . 1124 – Teobaldo Boccapecci word gekies as Pous Celestinus II. 1386 – Pous Urbanus VI ontsnap uit die burg Nocera. Hy neem ses kardinale saam wat teen hom saamgesweer het, waarvan hy vyf terregstel toe hy aan land gaan. 1401 – Oddone Colonna (later Pous Martinus V) word administrateur van Palestina. 1788 – Pous Pius VI stel Etienne-Charles de Loménie de Brienne, aartsbiskop van Sens, Frankryk aan as kardinaal. 1828 – Pous Leo XII stel Antonio Domenico Gamberini, biskop van Orvieto en Juan Francisco Marco y Catalán, goewerneur van Rome aan as kardinale. 1899 – Tweede Vryheidsoorlog: Die Slag van Colenso vind plaas. 1916 – Eerste Wêreldoorlog: Frankryk verslaan Duitsland in die Slag van Verdun. 1945 – Generaal Douglas MacArthur verbied Shinto as die amptelike godsdiens in Japan. 1958 – Giovanni Battista Montini (later Pous Paulus VI) word kardinaal. 1961 – 'n Israeli-oorlogsmisdaadtribune vonnis Adolf Eichmann met die doodstraf vir sy aandeel in die Joodse volksmoord. 1969 – Albino Luciani (later Pous Johannes Paulus I) word patriarg van Venesië. 2013 – Nelson Mandela word op sy geboortedorp, Qunu, begrawe.


'n Wetgewende Verkiesing is in Suid-Afrika gehou op Woensdag, 14 April 2004. Die African National Congress (ANC) van President Thabo Mbeki, wat aan bewind is sedert die einde van die apartheidstelsel in 1994, is herverkies met 'n vergrote meerderheid. Hierdie was die derde vrye verkiesing sedert die einde van die apartheidsera. Die Nasionale Vergadering van Suid-Afrika bestaan uit 400 lede, verkies volgens proporsionele verteenwoordiging. Tweehonderd lede is vanuit nasionale partylyste verkies, en die ander 200 vanuit partylyste van elk van die nege provinsies. Die President van Suid-Afrika is deur die Nasionale Vergadering verkies ná die verkiesing. Die ANC, wat aan bewind is sedert 1994, het 69,7% van stemme in die nasionale stemming verkry, wat hulle teoreties sou toelaat om die grondwet, of enige ander wet, te verander sonder die opposisie se steun. Slegs sowat 56% van die stemgeregtiges het aan die verkiesing deelgeneem, met die ANC wat ondersteuning van sowat 38% van die geregistreerde kiesers geniet. Die hoofopposisieparty, die Demokratiese Alliansie, het 'n vergrote persentasie op die nasionale stembrief verkry, heel moontlik van vorige ondersteuners van die Nuwe Nasionale Party, en het moontlik sommige ondersteuners na Patricia de Lille se nuwe Onafhanklike Demokrate verloor.


Nantes (uitspraak: [nɑ̃t], Bretons: Naoned) is die hoofstad van die région (gewes) Pays de la Loire en die département Loire-Atlantique (Frankryk), aan die oewer van die Loire rivier, met 'n oppervlakte van 65,19 km² en 'n bevolking van 284 970 in 2010). Dit is op vyf na die grootste stad in Frankryk en van alle groot Franse stede dié wat die hoogste bevolkingsgroei ervaar. Die metropolitaanse gebied van Nantes (aire urbaine) het 'n bevolking van meer as 800 000. Nantes lê sowat 55 kilometer oos van die Atlantiese kus, teen die noordoewer van die Loirerivier. Naby die stad mond die Erdrerivier in die Loire uit. Die klimaat van Nantes word hoofsaaklik deur die nabyheid van die Atlantiese Oseaan beïnvloed; sy hoofkenmerke is matige en vogtige winters en warm somers met 'n aantal reëndae. Die gemiddelde jaarlikse temperatuur is 12 °C (5 °C in die winter en 18,5 °C in die somer). Die oudste nedersettings aan die oewer van die Loire dateer uit die tydperk tussen 900 en 600 v.C. Vanaf 500 v.C. word die gebied deur Keltiese stamme verower.


Crécy-en-Ponthieu is 'n Franse dorp in die département Somme (région Picardie), noordwes van Amiens, met sowat 1 600 inwoners (1999). Naby die dorp vind in 1346 een van die groot slagte van die Honderdjarige Oorlog tussen Frankryk en Engeland plaas. Die 12 000 boogskutters en infanteriste van die Engelse koning Eduard III (1327-1377) en sy sestienjarige seun Edward, prins van Wallis (ook genoem die "Swart Ridder" vanweë sy swart wapenrusting), verslaan hier op 26 Augustus 'n Franse leër van 30 000 ridders en soldate onder koning Filips VI. Johan die Blinde van Luxemburg is een van die sowat 4 000 prinse en ridders wat in die slag sneuwel. Die oorwinning stel Eduard III in 1347 in staat om die Noord-Franse stad Calais te verower. Die Slag van Crécy verwerf minder bekendheid as dié van Azincourt (1415) wat William Shakespeare verwerk en sodoende onsterflik gemaak het. Vir die Franse is dit egter die eerste van 'n hele reeks militêre neerlae in hulle stryd teen Engeland wat nog sowat vyf eeue sou aanhou.


David Livingstone was 'n ontdekkingsreisiger en sendeling in Afrika. Hy is in 1813 in Blantyre, Skotland, gebore. Die gelyknamige stad in Malawi is na sy geboortedorp genoem. Nadat hy hom in medisyne bekwaam het, sluit hy by die Londense Sendinggenootskap aan en kom in 1840 na Suid-Afrika. Hy onderneem sy eerste verkenningsreis in 1849 na die Ngamimeer, vergesel van Mungo Murray en William Cotton Oswell. Ná 'n reis deur die Kalahariwoestyn, bereik hulle die meer op 1 Augustus 1849. Op Kuruman raak hy in 'n geskil tussen Boere en inheemse stamme betrokke, en reis verder na die bolope van die Zambezi. Hy was in 1855 die eerste Europeër wat die Victoria-waterval gesien het ná 'n trek van twee en 'n half jaar. In later jare bring hy die meeste van sy loopbaan in Sentraal-Afrika deur. In 1858 was hy die Britse konsul in Quelimane in die huidige Mosambiek. Hy was in bevel van 'n geselskap wat die eerste Europeërs was wat die Njassa-meer bereik het. In 1872 het Henry M. Stanley, wat gestuur is om nuus oor Livingstone te bring, hom gevind, maar Livingstone het geweier om terug te keer.


Wellington is die naam van verskeie dorpe en stede wêreldwyd, onder meer: 1 Wellington, Nieu-Seeland 41°17′12″S 174°46′32″O / 41.28664°S 174.77557°O / -41.28664; 174.77557 (Wellington, Nieu-Seeland) 2 Wellington, Wes-Kaap, dorp in Suid-Afrika 3 Wellington, Somerset, Engeland, 50°58′42″N 3°14′16″W / 50.97839°N 3.23777°W / 50.97839; -3.23777 (Wellington, Somerset)


Die kuifkopdobbertjie (Podiceps cristatus) is 'n gelokaliseerde algemene standvoël wat op groot mere en panne leef. Dit maak ook af en toe nes in riviermondings en beskutte baaie. In Engels staan die voël bekend as die Great Crested Grebe. Die voël is 45 tot 56 cm lank en weeg 500 tot 750 gram. Die voël is groot dobbertjie teenoor die ander spesies in die genus. Die volwasse voël het 'n kenmerkende donker dubbele kuif en kraag met rooibruin rande wat die kante van die kop omring. Die nie-broeiende voël se kraag is kleiner en ligter. Die jong voël het swart-en-wit gestreepte kop en het nie 'n kuif of kopkraag nie. In vlug is lyk die voël lank en skraal die nek wat uitgestrek is en die bene wat agterna kom. Die vlerke is lank en dun met opvallende wit byslagvere en kleindekvere. Play media Podiceps cristatus Museum specimen Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Hierdie artikel is ’n saadjie.


Gerhard Korsten (Schiedam, 6 Desember 1927 - Wildernis, 29 September 1999) was 'n legendariese Suid-Afrikaanse sanger wat 'n groot stempel op die Afrikaanse kultuur afgedruk het. Vandag nog word sy lied Liefling by rugbywedstryde in Bloemfontein en Pretoria gespeel. Korsten is op 6 Desember 1927 in Schiedam, Nederland gebore. Hy was die jongste van agt kinders en het in 1936 as negejarige seun saam met sy ouers na Suid-Afrika geëmigreer. Die immigrantegesin het hulle in Johannesburg-Noord gevestig waar Gé gematrikuleer het aan die latere Highlands North Boys' High School, wat destyds gemeng was. Hy het sy loopbaan as operasanger begin en was reeds op 20-jarige ouderdom lid van die SAUK se kore. Hy het in 1952 stemopleiding ontvang aan die South African College of Music in Kaapstad onder leiding van Adelheid Armhold. Op 5 Januarie 1952 trou hy in die NG kerk Johannesburg-Noord met Elna Burger, dogter van ds. Attie Burger, wat ook die huweliksbevestiging waarneem. Gé se pa, Kor Korsten, was die bouaannemer van die kerkgebou by Oaklandslaan 17, Norwood, waarvan Elna se pa die hoeksteen op 17 Junie 1950 gelê het en wat op 18 Februarie 1951 ingewy is.


Die jaar 1371 was 'n gewone jaar wat volgens die Gregoriaanse kalender op 'n Dinsdag begin het. Dit was die 71ste jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad. 30 Desember – Wasili I van Moskou, Grootprins van die Rjoerik-dinastie († 1425) Zheng He, Chinese eunug-admiraal en ontdekkingsreisiger († 1433).


Die jaar 1383 was 'n gewone jaar wat volgens die Gregoriaanse kalender op 'n Woensdag begin het. Dit was die 83ste jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad. 13 Oktober – Karel III van Napels neem Pous Urbanus VI gevange en hou die pous aan in die burg Nocera. 4 September – Amadeus VIII, hertog van Savoje, later Teenpous Felix V. (†1451) Gabriele Condulmer (later Pous Eugenius IV), die 207de pous van die Rooms-Katolieke Kerk in Venesië, Italië († 1447). 15 Junie – Johannes VI Kantakouzenos, keiser van die Bisantynse Ryk (* 1292)


Die jaar 1395 was 'n gewone jaar wat volgens die Gregoriaanse kalender op 'n Donderdag begin het. Dit was die 95ste jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad. 13 Maart – John Barbour, Skotse digter.


Oktober is die tiende maand van die jaar in die Gregoriaanse kalender, met 31 dae. Die naam kom van die Latyn vir octo vir "agste" (dit was oorspronklik die agste maand van die jaar, voor Januarie en Februarie ingevoeg is). Oktober begin op dieselfde dag van die week as Januarie, behalwe in skrikkeljare waar geen maand op dieselfde dag as Oktober begin nie. Grootouerdag in Suid-Afrika op die eerste Sondag van die maand. National Coming Out Day Halloween Thanksgiving Day in Kanada op die tweede Maandag van die maand. Samhain (ongeveer) Die laaste Maandag in Oktober is een van die openbare vakansiedae in die Republiek van Ierland en in die Ierse kalender word die maand Deireadh Fómhair genoem (letterlik "Einde van Herfs") en is die derde en laaste maand van die herfsseisoen. Lys van historiese herdenkings Wikimedia Commons het meer media in die kategorie Oktober. Wikiwoordeboek het 'n inskrywing vir Oktober.


2 Maart is die 61ste dag van die jaar in die Gregoriaanse kalender (62ste in skrikkeljare). Daar volg nog 304 dae in die res van die jaar. 1476 – Veldslag van Grandson. 18000 Soldate van die Switserse Bondgenootskap wat die verdedigers van Grandson te hulp gesnel het, vernietig die Boergondiese lëer en buit 400 kanonne, 10000 perde en juwele van etlike miljoen Frank se waarde. 1539 − Pous Paulus III stel Ugo Boncompagni (later Pous Gregorius XIII) aan as solleciatore van pouslike briewe. 1654 − Pous Innocentius X stel nog sewe kardinale aan, waaronder Giambattista Spada, titulêr patriarg van Konstantinopel. 1679 − Pous Innocentius XI publiseer die bul Sanctissimus Dominus waarin kasuïsme veroordeel word. 1733 − Pous Clemens XII stel Domenico Riviera, apostoliese protonotarius aan as kardinaal. 1798 – Die Franse generaals Schauenburg en Brune beset die Switserse stede Solothurn en Freiburg. 1836 − Texaanse Onafhanklikheidsoorlog: Die Republiek van Texas verklaar onafhanklikheid van Meksiko. 1845 − Ds.


Terence David John Pratchett OBE (28 April 1948 – 12 Maart 2015) was 'n Engelse fantasie skrywer, gebore in Beaconsfield, Buckinghamshire, Engeland. Hy is beroemd vir sy Discworld-reeks. Teen Maart 2005 het hy reeds ongeveer 40 miljoen boeke wêreldwyd verkoop. Hy word algemeen beskou as een van die bekwaamste satirici in die Engelse letterkunde, en word vergelyk met sulke wyduiteenlopende persone as Douglas Adams, Jonathan Swift, Charles Dickens, Lewis Carroll, Evelyn Waugh en P. G. Wodehouse. Terry Pratchett is op 28 April 1948 gebore, in Engeland, as die seun van David en Eileen Pratchett. Hy skryf sy opvoeding veral toe aan die Beaconsfield openbare biblioteek. Hy publiseer 'n kortverhaal op die ouderdom van dertien in sy skooljaarboek, en daarna 'n kortverhaal in 'n tydskrif op die ouderdom van 17. In 1965 ná skool, gaan werk hy as 'n verslaggewer by die plaaslike koerantjie, en werk daarvandaan sy weg in die wêreld as joernalis op by al groter koerante, tot in 1980, waarna hy die persbeampte van 'n sentrale elektrisiteitsraad word.


Ekstrapolasie verwys na die metode om 'n projeksie te maak op grond van beskikbare data, in 'n tydvak wat verwyderd is van die beskikbare veld van data. Hierdie projeksie kan in die verlede of die toekoms wees. 'n Lineêre projeksie veronderstel dat omstandighede en prosesse wat inspeel op data, dieselfde is in die geprojekteerde toestand as by die beskikbare data. Hierdie artikel is ’n saadjie. Voel vry om Wikipedia te help deur dit uit te brei.


Die swartsaagvlerkswael (Psalidoprocne holomelas) is 'n trekvoël wat aan die kusgebiede van Suid-Afrika voorkom vanaf Kaapstad tot by Oos-Afrika. Die voël is 14 cm lank en weeg 11 tot 13 gram. In Engels staan die voël bekend as Black saw-wing swallow. Hulle oorwinter hoofsaaklik aan die kusgebiede van KwaZulu-Natal en Mosambiek. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 Hierdie artikel is ’n saadjie. Voel vry om Wikipedia te help deur dit uit te brei.


Île des Pingouins (Pikkewyneiland) is aan die westelike rand van die Crozeteilandgroep geleë naby Île aux Cochons. Die eiland behoort soos Île aux Cochons 30 km noord daarvan aan die Westelike groep (L'Occidental) van die Crozetargipel, 100 km wes van Île de la Possession. Dit is 'n klein eiland, 4 km by 1 km. Die kushange wat die eiland omring wissel in hoogte van 50 m tot 300 m. Die hoogste punt is die 360 meter hoë Mont des Manchots. Die eiland is so te sê heeltemal ontoeganklik vanaf die see en word daarom baie selde deur mense besoek. Dit is vry van uitheemse spesies wat beteken dat beide die plant- en dierelewe ongeskonde is. Ten minste 29 voëlspesies broei op die eilande. Dit het 'n uitsonderlike hoë digtheid seevoëls insluitend ses malmok spesies. Marion-Dufresne het die eiland in 1772 die naam Ile Inaccessible (Ontoeganklike eiland) gegee. Engelse en Amerikaanse Robjagters het die eiland in die 19de eeu Penguin Island gedoop as gevolg van die teenwoordigheid van verskeie pikkewynkolonies. Die huidige naam is 'n misvertaling van die Engelse naam na Frans aangesien pingouin na alke verwys wat slegs in die Noordelike halfrond voorkom.


Woepies Wurm is die hoofkarakter van 'n produksie van die Suid-Afrikaanse Uitsaaikorporasie (SAUK) van die 1980's wat op kasset beskikbaar gestel is. Met behulp van sang en interaksie tussen die karakters is die natuurlike wêreld op 'n prettige manier aan die luisteraar bekend gestel. Marius Mot Snakkie Slak Kriekie Kriek Gertjie Gloeiwurm Ignatius Naaldekoker Woepies Wurm op YouTube Hierdie artikel is ’n saadjie. Voel vry om Wikipedia te help deur dit uit te brei.


Brest is 'n hawestad en vlootbasis in die Franse département Finistère (Bretagne) met 141 000 inwoners in die stad en sowat 311 000 in die metropolitaanse gebied. Dit is die grootste stad in die westelike Bretagne en 'n belangrike ekonomiese en handelsentrum. Brest is ook die setel van die Universiteit van die Westelike Bretagne (Université de Bretagne Occidentale) en ander tersiêre onderwysinstellings. Danksy die strategiese ligging aan die mees westelike punt van die Bretonse skiereiland, aan die Rade de Brest, 'n uitgestrekte baai van die Atlantiese Oseaan, en teen die monding van die Penfeldrivier, wat 'n natuurlike hawe skep, het Brest al eeue gelede tot 'n besige handels- en vloothawe ontwikkel. Dit is nog steeds die belangrikste basis van Frankryk se Atlantiese vloot. Die geskiedenis en lewenstyl van Brest is so nou met die see verbind dat die stad aan homself die trotse bynaam "Métropole Océane" gegee het. Twee bekende instellings behandel die militêre skeepvaart en die fauna van die see, die Museum van die Franse Vloot (Musée national de la Marine) en die gewilde oseanografiese sentrum Océanopolis, wat die oseane van die polêre, gematigde en tropiese klimaatsones in 'n neutedop bevat.


Koper is 'n chemiese element in die periodieke tabel met die simbool Cu en atoomgetal van 29. In antieke Griekeland het die metaal bekend gestaan as chalkos (χαλκός). In die Romeinse tydperk het dit bekend gestaan as aes Cyprium (aes was die generies Latynse term vir koperlegerings soos brons en ander metale en omdat so baie daarvan in Ciprus ontgin is). Hierdie term is vereenvoudig tot cuprum wat dan die oorsprong is van die woord koper. Koper was bekend aan van die oudste beskawings en het 'n geskiedenis wat ten minste 10 000 jaar oud is. 'n Koperhangertjie is in noordelike Irak gevind wat terugdateer uit 8700 v.C. Teen 5000 v.C. was daar baie tekens van kopersmelterye, waar koper geraffineer is vanuit eenvoudige koperoksiede soos malagiet of azoeriet. Daar is koper en brons artikels uit ou Soemeriaanse stede gevind wat terugdateer tot 3000 v.C. en Egiptiese artikels vervaardig uit koper en koper-tinlegerings wat bykans net so oud was. Die Egiptenare het bevind dat die byvoeging van 'n klein hoeveelheid tin dit makliker gemaak het om die metaal te giet, dus is bronslegering artikels uit Egipte bykans net so oud soos die koper artikels.


'n Oorgangsmetaal is 'n element uit die d-blok van die periodieke tabel. Daar word onderskei tussen: die 3d-oorgangsmetale van skandium tot sink die 4d-oorgangsmetale van yttrium tot kadmium die 5d-oorgangsmetale van lantaan tot kwik die 6d-oorgangsmetale van aktinium tot copernicium In hierdie blok raak die d-orbitale opgevul. Daar vind 'n oorgang van valenselektrone na kernelektrone plaas: in die blok se eerste kolomme kan alle d-elektrone as valenselektrone optree. 'n Element soos vanadium het daardeur 'n hoogste oksidasietoestand van 5+, hoewel dit ook laer toestande soos 4+, 3+ or 2+ kan vertoon, waar net 'n deel van die d-elektrone as valenselektron optree. Omrede die afskerming van die kernlading deur die d-elektrone wat opgevul raak nie effektief is nie, word die energie van die d-orbitale geleidelik laer. In die tweede helfte van die blok kan nie alle d-elektrone meer as valenselektrone optree nie. Byvoorbeeld osmium wat 6 d-elektrone en 2 s-elektrone het vorm Os(VIII)-verbindings soos OsO4 maar yster wat in dieselfde groep behoort is gewoonlik Fe(II) of Fe(III) hoewel dit soms Fe(VI) kan bereik, maar nie Fe(VIII) nie.


Paul Bocuse (* 11 Februarie 1926 in Collonges-au-Mont-d'Or naby Lyon; † 20 Januarie 2018 in Collonges-au-Mont-d'Or) was 'n Franse sjef, restaurateur en skrywer van 'n aantal kookboeke. Paul Bocuse staan vandag bekend as een van die belangrikste verteenwoordigers van die Nouvelle Cuisine (betekenis:Nuwe Kookkuns, of letterlike vertaling: nuwe kombuis), 'n term wat in 1972 vir die eerste keer in 'n koerantartikel gebruik word, wat minder opulent is en ook minder kalorieë bevat. Die klemtoon word hier op eersterangse, vars bestanddele gelê. Bocuse word as een van die grootste sjefs van die 20ste eeu beskou en het 'n restourant in sy geboortestad Lyon bestuur, wat ook sy naam dra. Baie van sy leerlinge is nou self bekende sjefs, soos onder meer Eckart Witzigmann, die eerste Duitse sjef wat vir sy kookkuns drie sterre toegeken is. Thibaut Danancher, Paul Bocuse, le pape de la gastronomie, est mort, Le Point, 20/01/2018 Wikimedia Commons het meer media in die kategorie Paul Bocuse.


'n Domein, in die betekenis daarvan soos dit in biologie gebruik word, (soms ook genoem 'n superryk, 'n superkoninkryk, of 'n ryk) is die heel hoogste vlak van die groepering van organismes in die wetenskaplike klassifikasie, hoër nog as 'n koninkryk. Hedendaags is daar veral drie kompeterende domeinklassifikasies van alle lewende organismes: Die drie-domeinsisteem van Carl Woese, wat die konsep in 1990 gevorm het, met die groepering van die drie hoofdomeine van die Archaea, Eubacteria, en die Eukariote. Die tweeryksisteem, met die hoofvlakgroeperings van die twee ryke, die Prokariote (of die Monera) en die Eukariote. Die vyf-koninkryksisteem, met die hoofvlakgroeperings as die Protiste, die Monera, die Fungi, die Plantae, en die Animalia. Vertaal vanaf die artikel Domain (biology) op die Engelse Wikipedia.


Simca was 'n Franse motorvervaardiger, wat ook voertuie in Brasilië en Spanje vervaardig het in die 1960's. Die firma bestaan nie meer nie. Die naam SIMCA staan vir Société Industrielle de Mécanique et de Carrosserie Automobile. Die stigter van Simca was Henri Pigozzi wat aanvanklik Fiat-voertuie vervaardig het in Frankryk. Die eerste Simca-fabriek is in 1934 in die Paryse voorstad Nanterre geopen, en het tot en met 1951 bestaan. Alhoewel Frankryk beset is gedurende die Tweede Wêreldoorlog, is Simca-voertuie steeds in klein getalle gedurende die oorlog vervaardig. Die Simca Aronde was die eerste werklike Simca-voertuig (en nie 'n Fiat ewebeeld nie) en is bekendgestel in 1951. Dit het 'n 1200 cc-enjin gehad en 100 000 eenhede is jaarliks geproduseer. Na hierdie sukses het Simca die Franse vragmotorvervaardiger Unic in 1951 oorgeneem, die Poissy-aanleg van Ford (Frankryk) in 1954 en die naam Talbot in 1958 gekoop. Die Amerikaanse motorvervaardiger Chrysler Corporation wou die Europese mark betree en het 15% van die Simca-aandele gekoop (tesame met die Britse vervaardiger Rootes), en al die Simca-modelle wat sedert 1967 verkoop is, het die Chrysler pentastar-wapen gedra.


Die Talbot Horizon is 'n motorkar wat ontwerp is deur die Europese afdeling van die Chrysler-maatskappy. In Frankryk het die motor die Simca-naam gedra, maar elders was dit Chrysler. Die Talbot Horizon is beplan as die opvolger van die verouderde Simca 1100. Hierdie artikel is ’n saadjie. Voel vry om Wikipedia te help deur dit uit te brei.


Die term Gallië (Latyns: Gallia) verwys na die geografiese gebied tussen die Ryn in die ooste, die Alpe en die Middellandse See in die suide, die Pireneë en die Atlantiese Oseaan in die weste en noorde, wat sedert die 7de en 6de eeu v.C. deur Kelte (Latyns: Galli) bewoon is. Die sowat sestig Galliese stamme in hierdie gebied, wat ongeveer die huidige Frankryk, België, westelike Switserland en Noord-Italië beslaan, moet eerder as 'n kulturele en waarskynlik ook ekonomiese eenheid beskou word. Voor die Romeinse verowering het hierdie stamme nooit in 'n gemeenskaplike ryk verenig nie. Die Romeine het ook die Noord-Italiaanse Po-vlakte met sy Keltiese bevolking by Gallië gereken en daarna as Gallia Cisalpina (of Cisalpynse Gallië) verwys. Die huidige gebruik beperk Gallië meesal op die Romeinse Gallia transalpina (of Transalpynse Gallië), die Galliese gebiede oorkant die Alpe. Argeologiese opgrawings staaf die teorie dat die Galliese gebiede van die huidige Frankryk reeds voor die aankoms van die eerste Keltiese setlaars deur 'n aantal verskillende volkere bewoon is.


COBOL (COmmon Business Oriented Language) is 'n hoëvlak programmeertaal wat die primêre besigheidsprogrammeertaal was op hoofraamrekenaars en minirekenaars. Dis 'n vertaalde taal en een van die eerste hoëvlak programmeertale. COBOL het ontwikkel uit FLOWMATIC, 'n taal ontwikkel in die 1950's deur Grace Hopper vir die UNIVAC I. Alle COBOL programme is in 4 afdelings ("division") georganiseer, wat: IDENTIFICATION, ENVIRONMENT, DATA, & PROCEDURE genoem word. Elke afdeling kan dan verder verdeel word in onderafdelings wat "section" genoem word. Elke "section" kan paragrawe bevat. 'n Eenvoudige COBOL-program: IDENTIFICATION DIVISION. PROGRAM-ID. hello-world. PROCEDURE DIVISION. DISPLAY "Hallo wêreld!" . Hierdie artikel is ’n saadjie. Voel vry om Wikipedia te help deur dit uit te brei.


Die Kaapse floraryk, ook Capensis genoem, is een van die ses Floraryke op aarde. Dit omvat die uiterste, suidwestelikste punt van Afrika (Suid-Afrika) en is deur 'n woestyngordel (uit die Karoo en Namibië) van die res van Afrika geskei. Dit is die kleinste van die floraryke, maar in verhouding met die oppervlakte is dit die mees soortryke floraryk. Dit trek elke jaar ontelbare botanici en plantevriende uit die hele wêreld aan. Die Kaapse floraryk is in 2004 as een van Unesco se wêrelderfenisgebiede gelys en in 2015 is die inskripsie uitgebrei. Hoofsaaklik is vir die Kaapflora die buitengewoonlike endemieterykdom te benadruk, wat heet, dat daar hier baie plante van 'n geslag of familie aanwesig is, wat alleen in die begrenste gebied aangetref word. Verder is daar ooreenkomste met die floraryke van Antarktika en Australië, Antarctis en Australis, vasstelbaar (hierdie gebiede wat vandag ver van mekaar af lê, het aan die einde van die Jura saam die kontinent Gondwanaland gevorm). Ongeveer 10% van die totale plantesoort, na skatting 22 000 botaniese soorte op aarde, vind hier hulle leefomgewing.


Die term hidrosfeer verwys na die water wat sowel in die atmosfeer van 'n planeet asook op sy oppervlak en in sy grond voorkom (oppervlak- en grondwater). Op ons aarde verwys die vakterm watersiklus na die voortdurende uitruiling van water in die hidrosfeer. Hierdie siklus sluit grondwater en water wat in rotse gestoor is (litosfeer), die water in diere en plante (biosfeer), die water in vloeibare en bevrore vorm op die oppervlak en water in die vorm van waterdamp, wolke en neerslag in die atmosfeer in. Alhoewel dit natuurlik ook die mere, riviere en grondwater insluit, bestaan die hidrosfeer hoofsaaklik uit die oseane, wat sowat 70,8 persent van die aarde se oppervlak bedek. Met 'n gemiddelde diepte van 3 794 meter is hulle vyf keer so diep as die gemiddelde hoogte van die aarde se vastelande. Die massa van die oseane is rofweg 1.35 × 1018 ton of 1/4 400 van die aarde se totale massa. Daar is ongeveer 1 360 000 000 km³ water op aarde.


'n Ander Amsterdameiland is 'n Arktiese eiland in die Svalbard-argipel, naby die noordwestelike hoek van Spitsbergen. Amsterdameiland (Frans: Île Amsterdam [[IFA|/ˈi.lɑ̃.stəˈdɑ̃/]] vroeër Nieuw-Amsterdam) is 'n afgeleë Franse sub-Antarktiese eiland geleë by 37°52′S 77°32′O / 37.867°S 77.533°O / -37.867; 77.533, omtrent halfpad tussen Australië en Suid-Afrika. Hoewel die eiland vroeër taamlik gereeld deur skepe onderweg tussen Suid-Afrika en Australië besoek is, het die heropening van die Suezkanaal en die byna algehele verdringing van passasierseevaart deur lugvaart verder bygedra tot die isolasie van die eiland. Die eiland is vulkanies, maar is tans onaktief. Dit het 'n oppervlak van 55 km2, is 21 km lank en bereik 'n hoogte van 867 m (2844 voet) by Mont de la Dives. Die eiland is een van die min sub-Antarktiese eilande wat enigsins boombedekking het. Die eiland is deel van die Franse Suidelike en Antarktiese Gebiede en saam met die naburige Sint-Pauleiland (85 km Suid) vorm dit een van die distrikte van die gebied.


Hierdie artikel handel oor die hoofstad van Aruba. Vir die hoofstad van Sint Eustatius, sien Oranjestad (Sint Eustatius). Oranjestad is die hoofstad en grootste stad van Aruba, 'n land van die Koninkryk van die Nederlande. Die stad het in 2015 'n bevolking van 34 980 gehad en is die belangrikste stad op Aruba en is geleë aan die suidkus naby die wespunt van die eiland. In die plaaslike taal, Papiaments, word daar gereeld na Oranjestad verwys as "playa". Oranjestad was gebou om die Zoutman-fort kort na dit in 1796 gebou is en die stad was van toe af al die hoofstad van Aruba. Die fort is steeds een van die stad se gewilde besienswaardighede; ander besienswaadighede sluit in die belasting-vrye hawe en die Willem III Toring, wat naby die fort geleë is. Die stad is vernoem na die eerste Koning Willem van Oranje-Nassau, die eerste erfgenaam van die Nederlandse Huis van Oranje. Klein gedeeltes van die stad is gevorm uit 'n reeks mensgemaakte uitbreidings van land binne-in die see. Die huidige Renaissance-mark, asook die Koningin Wilhelmina-park, lê in hierdie uitbreiding.


Die Transantarktiese Berge (85°00′S 175°00′W) is 'n bergreeks in Antarktika wat met 'n paar onderbrekings strek vanaf Kaap Adare tot Coats Land. Die berge dien as die skeiding tussen Oos-Antarktika en Wes-Antarktika. Ingesluit is die kontinue maar afsonderlik benoemde berggroepe langs die weste kant van die Rosssee en die westelike en suidelike kante van die Ross ysbank; so ook die Horlick Berge, die Thiel Berge, Pensacola berge, Shackleton Reeks en die Theron Berge. Die suiwer beskrywende naam is in 1962 deur US-ACAN aanbeveel en is sedertdien internasionaal aanvaar. Tektonika van die Transantarktiese Berge Transantarktiese Berge by Peakbagger.com


Hierdie artikel handel oor die boek deur Boris Pasternak. Vir 'n artikel oor die rolprent, sien Doctor Zhivago. Dokter Zjiwago (Russies: До́ктор Жива́го, [ˈdoktər ʐɨˈvaɡə]) is ’n 20ste-eeuse roman deur Boris Pasternak wat in 1957 vir die eerste keer in Italiaans gepubliseer is as Il Dottor Zivago. Dit speel af in die laaste jare van tsaristiese Rusland en die eerste jare van die Sowjetunie. Dit is in Rusland verbied omdat dit as anti-sosialisties en anti-kommunisties beskou is, en uit die land na Italië gesmokkel waar dit deur Giangiacomo Feltrinelli gepubliseer is. Die verhaal draai om die lewe van die dokter en digter Joeri Zjiwago, sy vrou Tonja en sy minnares Lara en hoe hul lewens geraak is deur die Russiese Rewolusie en die daaropvolgende burgeroorlog. Die Nobelprys vir Letterkunde is die volgende jaar aan Pasternak toegeken. Te midde van ’n geweldige veldtog teen hom deur die KGB en die Sowjet-skrywersunie het Pasternak teensinnig ingestem om die prys van die hand te wys. Teen die tyd dat hy in 1960 aan longkanker oorlede is, het die veldtog teen hom die internasionale geloofwaardigheid van die Sowjetunie geweldige skade berokken.


'n Aap (Simiiformes) is enige lid van twee van die drie groeperings van die primate. Daar is altesaam 263 nie-uitgestorwe spesies bekend. Die klomp spesies het nie enige spesifieke eienskap wat uniek is aan hulle, of nie ook gedeel word deur die ander primate nie. Die ape (suborde Simiae) word algemeen as die hoogste ontwikkelde diere beskou. Hulle het geen hare op hul gesigte nie en hulle oë kyk vorentoe. Die duime en groottone kan by die meeste soorte teenoor die ander vingers en tone geplaas word. Die mens kan dit nog net met sy duime doen. Die voorlopers van die huidige ape het waarskynlik sowat 30 miljoen jaar gelede in die geologiese tydperk, die Oligoseen, ontstaan. In die voorafgaande tydperk, die Eoseen, het hulle primitiewer boombewonende verwante, die halfape, (suborde Prosimiae) hul grootste bloeitydperk gehad. Die halfape moes egter hulle plek grotendeels aan die ape afstaan omdat hulle beter aangepas was vir die lewe in bome. Een van die belangrikste aanpassings vir die boomlewe, wat ook by 'n aantal halfape aangetref word, is die navoorgerigtheid van die oë.


Die Suidpool is die mees suidelike punt op Aarde geleë op Antarktika teen 2 900 m bo seespieël. Die term verwys gewoonlik na die Geografiese Suidpool, maar daar is ook 'n Seremoniële Suidpool wat met vlae en 'n metaal koepel aangedui word, 'n Geomagnetiese Suidpool en die Magnetiese Suidpool wat rondwandel soos die Aarde se magenetiese veld skommel en die Suidelike Pool van ontoeganklikheid wat die verste punt van die Suidelike Oseaan op Antarktika is. Die Geografiese Suidpool is een van die twee punte waar die aarde se rotasie-as deur die aarde se oppervlak gaan (die ander punt is die Geografiese Noordpool). Dit is die punt wat gewoonlik bedoel word wanneer die term "suidpool" gebruik word. Die Suidpool is 1230 km van die naaste kus af in Antarktika geleë. Die eerste mense om die Geografiese Suidpool te bereik was die Noor Roald Amundsen en sy geselskap op 14 Desember 1911. Amundsen het sy kamp Polheim genoem. Amundsen se hoof wedyweraar vir die doelwit, Robert Falcon Scott, het die pool 'n maand later bereik. Op die reis terug van die pool sterf Scott en sy vier metgeselle van honger en uiterste koue.


Burgernet is 'n samewerkingsooreenkoms van burgers en polisie in Nieuwegein, Nederland. Dit is gestig om kinders op te spoor, kriminele op heterdaad te betrap, verdwaalde oumense te vind, gesteelde motors te vind, ens. By Burgernet deel die polisie met 'n meldkamerstelsel tegelyk met baie burgers inligting na aanleiding van noodroepe. Die burgers, wat tydens 'n Burgernetaksie gebel word, is mense wat hulle aangemeld het om aan die Burgenet-stelsel deel te neem en wat in die onmiddellike omgewing van die plek woon waar byvoorbeeld 'n inbreker pas gesien is of 'n kind verdwyn het. Sodra 'n Burgernetdeelnemer die misdadiger of die kind sien, word die meldkamer direk gekontak en 'n polisie-eenheid na die presiese plek gestuur, danksy aanwysings van die deelnemers. As die inbreker die sirkel verlaat wat deur die polisie vasgestel is, word daar eenvoudig 'n nuwe sirkel van deelnemers gebel. As 'n deelnemer na 'n melding die meldnommer bel, word dit deur sagteware in die meldkamer onmiddellik gemarkeer op 'n kaart, sonder dat die beller nog te woord moet staan.


Jupiter kan na een van die volgende verwys: Jupiter (planeet), die vyfde en grootste planeet in ons Sonnestelsel. Jupiter (mitologie), 'n figuur uit die Romeinse mitologie. Jupiter, die 41ste simfonie van Wolfgang Amadeus Mozart. Jupiter se natuurlike satelliete Jupiter se ringe Jupiter-massa Jupiter-radius Warm Jupiter Wikiwoordeboek het 'n inskrywing vir Jupiter.


Die Voortrekkerbeweging is 'n Suid-Afrikaanse jeugorganisasie vir Afrikaanse seuns en meisies. Die beweging, wat ook in Namibië posgevat het, is op Christelik nasionale beginsels gegrond en die aktiwiteite is georganiseer volgens 'n kommandostelsel, wat weer uit veldkornetskappe en spanne opgebou is. Buiten die Algemene Kongres, wat minstens elke 4 jaar gehou word, is daar 'n uitvoerende bestuur met hoof- en dagbesture in die onderskeie provinsies. Elke provinsie is in streke en oorde verdeel. Seuns en meisies tot ongeveer 12 jaar staan as onderskeidelik penkoppe en drawwertjies bekend, die tussen 12 en 17 jaar word verkennerseuns en -meisies (of junior staatmakers) genoem, en naskoolse lede word staatmakers genoem. Van die vernaamste bedrywighede van die Voortrekkerbeweging is die gereelde kampe wat gehou word om die kinders die geleentheid te bied om met die natuur kennis te maak. Die behoefte aan 'n Afrikaanse jeugbeweging is in 1913 deur dr. C.F. Visser ("Vader van die Voortrekkers") besef. Deur sy aansporing is 'n tak in 1920 aan die Voorbereidende Tegniese Skool (teenswoordig die Hoërskool Sentraal) in Bloemfontein gestig.


Kadima (Hebreeus: קדימה, Qādīmāh, 'voorwaarts') was 'n sentristiese/middelregse politieke party in Israel. Na die verkiesing van 28 Maart 2006 was dit ook die sterkste party in Israel nadat dit 29 van die 120 setels in die Knesset gewen het. Na koalisiegesprekke met die Gilparty, het die twee partye besluit om te verenig wat Kadima 36 setels gee. Ook na die verkiesing van 10 Februarie 2009 was dit die sterkste party nadat dit 28 setels gewen het. In die 2013-verkiesing het die party 2 setels verower en in die 2015-verkiesing 0 setels (nie aan deelgeneem nie). Kadima is deur Eerste Minister Ariel Sharon gevorm nadat hy die regse Likoed party formeel op 21 November 2005 verlaat het om 'n nuwe party te stig wat hom die vryheid sou bied vir die uitvoer van sy beleid van eensydige onttrekking – die verwydering van Israeliese nedersettings uit Palestynse grondgebied en die vaslê van die grense met 'n skeidingsversperring. Van 18 Januarie 2006 tot 31 Maart 2009 het Kadima deel uitgemaak van die Sharon II-kabinet (gedeeltelik) en die Olmert-kabinet (heeltemal).


Impressionisme was 'n 19de eeuse kunsbeweging wat begin het as 'n los genootskap van kunstenaars wat in Parys gesetel was, wat begin het om hul werk in die jare 1860 in die openbaar uit te stal. Die naam van die beweging is afgelei van Claude Monet se Impression, soleil levant (Indruk, sonopkoms). 'n Kunskritikus Louis Leroy het onwetend hierdie "isme" laat ontstaan in 'n satiriese resensie wat gepubliseer is in Le Charivari. Die invloed van Impressionistiese denke het buite die kunswêreld versprei en aanleiding gegee tot Impressionistiese musiek en Impressionistiese literatuur. Kenmerke van impressionistiese skilderkuns sluit ondermeer die volgende in: sigbare kwasmerke, helder kleure, oop komposisie, klem op die veranderings van lig met tyd, gewone onderwerpe en ongewone aansigte. Impressionisme beskryf ook kuns in hierdie styl, maar na die laat 19de eeuse tydperk. Die eerste impressioniste was radikaliste in hulle tyd en hulle het die skilderreëls van akademiese skilderkuns verontagsaam. Hulle het begin deur hul skilderkuns te dryf deur klem op kleure, eerder as lyn, te plaas en is hierin beïnvloed deur die werk van skilders soos Eugene Delacroix.


Hierdie artikel handel oor die taal. Vir die etniese groep, sien Swahili (volk). Swahili (Kiswahili of kiSwahili, letterlik: "taal van die Swahili-volk") is 'n taal wat gepraat word in Oos-Afrika en behoort tot die Bantoetaalfamilie. Meer as 150 miljoen mense praat Swahili, maar slegs 5–15 miljoen hiervan is moedertaalsprekers. Swahili is ná Arabies, Frans en Engels die belangrikste taal in Afrika. Die naam Swahili is afgelei van Arabies سواحل Sawāhil wat "kuste" beteken en na die geografiese verspreiding verwys. Die term "Swahilikus" is as 't ware 'n pleonasme, aangesien dit letterlik "kustekus" beteken. Swahili het 'n lingua franca geword in groot dele van Oos-Afrika rondom die Groot Mere van Afrika en die Demokratiese Republiek die Kongo. Dit is 'n amptelike taal van Kenia, die Demokratiese Republiek die Kongo, Rwanda, Suid-Soedan, Tanzanië en Uganda, asook die Afrika-unie en die Suider-Afrikaanse Ontwikkelingsgemeenskap. Daarbenewens dien Swahili as lingua franca van die Oos-Afrikaanse Gemeenskap. Swahili word by die groot universiteite van die wêreld aangebied, en verskeie media-organisasies het programme in Swahili.


Die Soetdoring (Acacia karroo) is 'n immergroen doringboomspesie wat algemeen in suidelike Afrika aangetref word. Dit word ook as indringerplant in Australië aangetref, waar dit as 'n onkruid beskou word. Die soetdoring kan tot 'n hoogte van vyftien meter groei. Die baskleur is rooibruin tot swart. Die boom het dubbelveervormige, saamgestelde blare. Die goudgeel blomhofies van 10 tot 13 mm in deursnee word in die vroeë-somer voortgebring, en versprei 'n soet reuk. Die vrugte van die boom is bruin, plat sekelvormige peule wat oopbreek om die sade te versprei. Die lang, reguit dorings kom in pare voor en is grys tot wit van kleur. Die boom groei vinnig, tot soveel as een meter per jaar, is ryp- en droogtebestand en het 'n lewensverwagting van 30 tot 40 jaar. In die verlede is die gom van die boom vir lekkergoed gebruik. Acacia campbellii Arn. Acacia dekindtiana A. Chev. Acacia eburnea sensu auct. Acacia horrida sensu auct. Acacia inconflagrabilis Gerstner Acacia karoo Hayne Acacia minutifolia Ragup. Acacia natalitia E. Mey. Acacia pseudowightii Thoth. Acacia roxburghii Wight & Arn. Mimosa eburnea L. f.


Demetrios Tsafendas (Lourenço Marques (Maputo), 14 Januarie 1918 – Pretoria, 7 Oktober 1999) was 'n Mosambieker wat die Suid-Afrikaanse Eerste Minister Hendrik Verwoerd, op 6 September 1966 vermoor het. Tsafendas is buite die eg gebore, die kind van 'n Griekse skeepsleweransier, Michaelis Tsafendakis van Candia, Kreta en sy diensmeisie Amelia Williams, wat 'n wit vader en Swazi-moeder gehad het. Hy bring die eerste sewe jaar van sy lewe in Alexandrië, Egipte deur, in die sorg van sy Griekse ouma, Katerina Tsafendakis, wat hom die troetelnaam "Mimis" gee. In 1925 word hy teruggebring na Mosambiek om by sy vader en stiefma, Marike Tsafendakis in Laan van 24 Julie, Lourenço Marques te woon. In Lourenço Marques woon hy 'n Portugese Katolieke skool by. Op negejarige ouderdom word hy na 'n kosskool in Middelburg in die destydse Transvaal gestuur. Hoewel Tsafendas as kind onbewus is van sy gemengde afkoms, beleef hy homself as anders en op kosskool word hy ook op 'n geleentheid deur wit skoolmaats as 'n kleurling uitgejou.


Tsiame Kenneth Mopeli (20 September 1930 – 1 Oktober 2014) was die Hoofminister van die voormalige Suid-Afrikaanse bantoestan Qwaqwa. Mopeli is in Namahadi gebore en het sy BA (Hons) in 1954 aan die Universiteit van Suid-Afrika (UNISA) verwerf. Daarna was hy 'n onderwyser en het as radio-omroeper by die SAUK gewerk voordat hy 'n lid van die Qwaqwa Gebiedsowerheid geword het. Mopeli het die Dikwankwetla Party gestig wat 'n oorwinning in die Qwaqwa-verkiesings van 19 Mei 1975 behaal het. Hy het gevolglik die eerste Hoofminister van Qwaqwa geword. Mopeli het die tuisland regeer totdat Qwaqwa in April 1994 weer by Suid-Afrika ingelyf is.


Okrosjka (Russies: окрошка) is 'n tradisionele Russiese koue sop. Die naam is 'n afleiding van die Russiese werkwoord крошить (krosjit'), wat "fyn kap" of "verkrummel" beteken. 'n Klassieke okrosjka is 'n mengsel van meesal rou groente (soos komkommers, lente-uitjies, radyse), gekookte aartappels en ham met kwas, 'n alkoholiese drank. Die kwas kan vervang word deur kefir of suurlemoensap. Die bestanddele word in klein blokkies fyngesny en kort voor opdiening met die kwas gemeng. Die verhouding groente tot kwas is gelyk aan die verhouding ontbytgraan tot melk wanneer pap gemaak word. Sodoende bly die groente lekker krakerig. Okrosjka is geskik as somermaaltyd (heeljaar in Suid-Afrika) omdat dit verfrissend is, byna soos slaai. Die meeste mense eet hul okrosjka saam met maaskaas of jogurt of voeg bitter Russiese mosterd of selfs 'n tikkie suiker by. Classic okroshka with beaf. Nearby smetana, special dressing (made from pounding yolks, russian mustard, horse radish, green onion, salt) and kvass Okroshka, the dressing is added Okroshka, kvass is added Okroshka is mixed, smetana is added Okroshka is mixed with smetana, ice is added.


Świnoujście luister (hulp·inligting) (Duits en voorheen: Swinemünde) is 'n Poolse stad in die woiwodskap Wes-Pommere met sowat 41 000 inwoners. Świnoujście lê langs die Oossee in die uiterste noordweste van Pole teen die grens met die Duitse deelstaat Mecklenburg-Voorpommere. Die stad is op die drie eilande Usedom (Uznam), Wollin (Wolin) en Kaseburg (Karsibór) aan die Szczecin-strandmeer geleë en is die voorhawe van Szczecin. In Świnoujście uitmond die Swine (Świna), een van drie takke van die Oder, in die Oossee. In die herfs van 1945 het Świnoujście onder Poolse administrasie gekom en is die oorspronklike Duitse bevolking verdryf. Hierdie artikel is ’n saadjie. Voel vry om Wikipedia te help deur dit uit te brei.


'n Vaste stof is 'n fase van materie wat gekenmerk word deur weerstand tot vervorming en veranderinge in volume. In die fisika word daar na vaste stowwe verwys as een van die drie basiese vorme waarin materie kan voorkom. ’n Vaste stof omvorm van een van die twee ander vorme wanneer die energie van die atome verminder en dié atome ’n relatief geordende, rigiede driedimensionele struktuur aanneem. Molekules kan dus nie vryelik beweeg nie. 'n Mens kom vaste stowwe gereeld in die alledaagse lewe teë. Voorbeelde van vaste stowwe is ys, hout, plastiek en so meer. Vloeistof en gas is die twee ander vorme waaraan almal elke dag blootgestel word. Die vorm van dié materie word geklassifiseer volgens die sterkte van hul molekules om weerstand teen kragte te bied, wat hul vorm mag verander. 'n Vloeistof se molekules het meer energie en beweeg gevolglik meer. ’n Gas (of damp) se molekules kan selfs nóg meer beweeg en ook vry van mekaar beweeg. So kan dit die volle inhoud van ’n houer vul. Die fase van materie gaan hand aan hand met temperatuur, druk en volume.


Die Verenigde State van Amerika het hul kolonies verkry deur die Spaans-Amerikaanse Oorlog van 1898. Spanje het toe sy laaste steunpunte in die Karibiese gebied verloor; Kuba, Santo Domingo (Dominikaanse Republiek) en Puerto Rico. Op Kuba het die VSA die Baai van Guantánamo beset, waar hulle tot vandag 'n militêre basis behou (teen die wil van Kuba). In 1999 is die Panamakanaalsone oorgedra aan Panama. Puerto Rico is nou nog Amerikaans, maar geniet 'n groot mate van outonomie en gebruik bowendien Spaans as amptelike taal. Verder het Amerika in 1898 in die Stille Oseaangebied die Filippyne en Guam van Spanje verower. Die Filippyne het in 1946 onafhanklikheid verkry, terwyl Guam, die Noordelike Mariana-eilande en baie andere eilande (Eilandgebiede van die Verenigde State van Amerika en Klein afgeleë eilande van die Verenigde State van Amerika) in die Stille Oseaan vir strategiese doeleinde deur die Amerikaners behou is.


Tórshavn (Faroëes: [ˈtʰɔuʂhaun], Deens: Thorshavn [ˈtˢoɐ̯ˀshɑʊ̯ˀn], Noors: Torshavn, Yslands: Þórshöfn, Sweeds: Torshamn) is die hoofstad en grootste stad van die Faroëreilande. Die stad is geleë in Tórshavn-munisipaliteit op die suidelike deel van Streymoyeiland en het 'n bevolking van 12 648 in 2015 gehad. Tórshavn is een van die kleinste hoofstede van Europa en 'n beduidende internasionale veerboothawe. Die naam van die stad beteken "Thor se Hawe", en is genoem na die god van donderweer en weerlig in die Noorse mitologie. Gongin, die klein ou hoofstraat met 18de eeuse huise, loop regstreeks na die historiese stadsbuurt Tinganes wat op 'n skiereiland geleë is en vandag as die administratiewe distrik en regeringsetel dien. Tinganes word nog steeds deur talle 17de en 18de eeuse huise met grasdakke gekenmerk. Die parlement, die Løgting, was oorspronklik op Tinganes geleë, maar is in 1856 na 'n klein wit gebou op die dorpsplein, Vaglið, in die sentrum verskuif. Noordwes van die dorp rys die bergpiek Húsareyn op 'n hoogte van 347 meter bo seevlak, terwyl die berg Kirkjubøreyn suidwes van Tórshavn geleë is.


Telesforus was die agste pous van die Rooms-Katolieke Kerk. Pous Telesforus (Latyn: Telesphorus) was volgens oorlewering van Griekse afkoms, gebore in Kalabrië. Sy naam beteken “doelgerig ywerig”. Hy volg Pous Sixtus I op in 125 en word opgevolg deur Pous Higinus in 139. Volgens die kerkvader Irenaeus sterf hy (ongeveer in 140) 'n martelaarsdood. Hy is die enigste pous uit die 2de eeu waarvan die martelaarskap betroubaar vasgestel is. Die kerkhistorikus Eusebius van Caesarea plaas die begin van sy pontifikaat in die 12de regeringsjaar van die Romeinse keiser Hadrianus, dit wil sê ca. 128–129, en sy dood in die eerste jaar van keiser Antoninus Pius se bewind (138–139). Daar is min bekend oor sy pontifikaat. Sy naam word vir die eerste keer genoem in 'n brief van Irenaeus aan Pous Victor I met betrekking tot die viering van Paasfees. Daaruit blyk dat Telesforus een van die Romeinse biskoppe was wat Paasfees altyd op Sondag gevier het. Hy het egter nie sy verbintenisse met die Griekssprekende gemeentes in die ooste van die Romeinse Ryk, wat die gewoonte nie gevolg het nie, verbreek nie.


Maatskaplike vooruitgang of sosiale vooruitgang word gedefinieer as die vooruitgang van die samelewing wat die samelewing uit die algemene oogpunt verbeter, soos gesien deur dié wat die verandering veroorsaak. Die begrip, maatskaplike vooruitgang, is in 19de eeuse maatskaplike teorieë ingevoer, veral in die teorieë van maatskaplike ewolusioniste soos August Comte en Herbert Spencer. Dit was teenwoordig in die Verligting se geskiedenisfilosofieë. Op die stadium toe belangegroepe met die gedagte van maatskaplike vooruitgang vorendag gekom het, is dit as geweldig radikaal beskou. Die rede hiervoor is dat mense tot op daardie stadium die maatskaplike orde as onveranderbaar, en dikwels deur 'n hoër gesag bepaal, beskou het. Met ander woorde sou uiteindelik die gode die maatskaplike stelsel geskep het, en die stelsel asook die plek wat mense binne daardie stelsel beklee het was ewigdurend, konstant en permanent (maar wel siklies, soos die seisoene). Niks het werklik verander nie, en hoe meer dit verander het hoe meer sou dit dieselfde bly; die klem is geplaas op die waarneem van die konstante, ewigdurende aspekte in die lewe.


Kubuś was 'n Poolse Tweede Wêreldoorlogse, gepantserde motor en 'n gepantserde personeeldraer. Wikimedia Commons het meer media in die kategorie Kubuś. Hierdie artikel is ’n saadjie. Voel vry om Wikipedia te help deur dit uit te brei.


Broodpoeding is 'n gewilde nagereg in die kookkuns van Groot-Brittanje, die suidelike Verenigde State, België, Noord-Duitsland en Frankryk. In Frankryk word dit pouding au pain en in België bodding en broodpudding genoem. Broodpoeding word van ou snye brood, vet, eiers, suiker of stroop, speserye en droëvrugte gemaak. Die deurweekte snye brood word uitgedruk en met die ander bestanddele vermeng. Die mengsel word in 'n bak geplaas en in die oond gebak. Broodpoeding word dikwels met 'n soet sous bedien, soos byvoorbeeld whiskey-, rum- of karamelsous, maar oorspronklik is dit net met suiker bestrooi, in stukkies gesny en koud voorgesit. Mense het reeds in die prehistoriese tydperk brood gebak, en die vroegste bekende resepte van soet en geurige broodpoedings dateer uit die antieke tydperk. Dit was moontlik spaarsame kokke wat hul ou brood nog vir 'n gereg wou gebruik. Ou of harde brood is reeds vroeg onder meer as 'n soort houer gebruik waarin byvoorbeeld sop bedien is (Italiaanse sjefs het in die Middeleeue hiervoor veral foccaccia-brood gebruik), as 'n vulsel vir vleisgeregte en as 'n verdikker by poedings.


Die artikel handel oor die dorp in Suid-Afrika, vir koningin Victoria se man, sien Albert, prinsgemaal. Prins Albert (Engelse spelling: Prince Albert) is 'n dorp in die Sentraal-Karoo Distriksmunisipaliteit in die suide van die Karoo, net noord van die Swartberg, met ongeveer 7 000 inwoners, onder wie 6 000 bruinmense en 800 witmense. Die belangrikste dorpe in die omgewing is Beaufort-Wes (159 km van Prins Albert af), Willowmore (134 km) en Oudtshoorn (72 km). Prins Albert lê aan die voet van die Swartberg en by die noordelike ingang tot die Swartbergpas, op 'n hoogte van 650 meter bo seevlak. Die dorp het sy landelike 19de eeuse karakter met sy kenmerkende grasgedekte gewelhuise bewaar. Die landskap in die omgewing spog met die tipiese helderblou Karoo-uitspansel, tintelende berglug en kristalhelder stroompies. Die blomme, vrugte en groente, wat op Prins Albert se standplase gedy, word uit die bergstroompies natgelei. Die Oukloofdam in die Cordiersrivier verskaf drink- en besproeiingswater aan die dorp en omgewing. Die dorp het 'n tipiese Karooklimaat met baie warm somers en gematigde winters.


Perdekop is 'n nedersetting geleë digby 'n 1 889 m hoë koppie in Mpumalanga, Suid-Afrika. Die dorpie is 47 km suidoos van Standerton. Dit is gevestig tydens die perdesiekte-epidemie toe boere gevind het dat perde wat na die bokant van die koppie gebring is teen die siekte beskerm is. Tydens die Tweede Vryheidsoorlog het die Britte 'n uitkykballon van die plek af bedryf om die Boere se aktiwiteite te monitor. Genl. Constand Viljoen, stigter van die Vryheidsfront en eertydse hoof van die Suid-Afrikaanse Weermag was hier op laerskool. Lys van dorpe in Suid-Afrika "Hoofplek Perdekop". Sensus 2011. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


William Shakespeare (gedoop 26 April 1564 – oorlede 23 April 1616) was 'n Engelse digter en dramaturg en word geag as die belangrikste skrywer van die Engelse taal en die wêreld se vernaamste dramaturg. Hy het ongeveer 38 toneelstukke en 154 sonnette asook 'n verskeidenheid ander gedigte geskryf. Shakespeare was reeds 'n gewilde skrywer in sy eie leeftyd, maar na sy dood is hy steeds meer geprys en sy werk is deur die eeue heen toenemend vereer deur talle prominente kulturele figure. Hy word gereeld beskou as die nasionale digter van Engeland en daar word somtyds na hom verwys as die "Bard of Avon" (die Minnesanger van Avon), of eenvoudig net die "Bard", of die "Swaan van Avon". Ortodokse geleerdes glo dat Shakespeare die meeste van sy werke tussen 1586 en 1612 geproduseer het, alhoewel die presiese datums en kronologie van die toneelstukke wat aan hom toegeken word aansienlik gedebatteer word, soos ook die outeurskap van sommige van sy werke. Hy word beskou as een van die min dramaturge wat uitblink in sowel komedie as tragedie en sy toneelstukke kombineer bekoring met komplekse karakterisering, digterlike prag en filosofiese diepte.


Johann Heinrich Ferdinand Parow (1 Maart 1833 – 4 Desember 1910) was 'n Duitse kaptein. Parow is in Born auf dem Darß in die provinsie Pommere, Pruise (vandag deel van Duitsland), gebore. Hy is op 9 Maart 1834 aldaar gedoop; sy peetouers was die kapteins Johan Christoph Zecher en Johann Carl Brushagen. Johann Parow het vyf broers en twee susters gehad. Sy verdere loopbaan is nie bekend nie; hy het moontlik die gewone loopbaan van 'n kaptein gevolg. Johann Parow het in 1865 kaptein van die skip Kehrwieder geword, wat in 1852/1853 deur Richters in Hamburg gebou is. Dié skip se redery was Johann Cesar Godefroy en is bestuur deur die seun Hamburg. Parow moes in 1865 om die Kaap die Goeie Hoop seil, maar tydens 'n groot storm het 19 skepe in Tafelbaai skipbreuk gely, waaronder kaptein Parow se skoener. Nadat hy skipbreuk gely het, het kaptein Parow baie hulp van die Timmerman-gesin ontvang. Hy besluit om hom hier te vestig en hy het oor 'n kusvaarder tussen Tafelbaai en die Weskus bevel gevoer.


'n Sakeplan of ondernemingsplan is die bloudruk van 'n onderneming en dit funskioneer soos 'n "padkaart" om die eienaar(s) te wys waarheen die onderneming gaan. 'n Sakeplan bring ál die belangrike inligting oor die onderneming bymekaar. Die inligting word logies neergeskryf sodat elkeen wat daarmee moet werk dit maklik kan verstaan. Dit moet realistiese en bereikbare doelwitte bevat en wys hoe die bestuurder beplan om 'n sakegeleentheid te benut. Sakeplanne is meer belangrik vir klein ondernemings as wat dit is vir 'n groter een omdat in klein ondernemings die eienaar gewoonlik die enigste persoon is wat besluite neem, en elke besluit die toekoms van die onderneming drasties kan beïnvloed. In groter ondernemings is daar gewoonlik vennote of direkteure wat besluite neem en hulle staan mekaar by met die beplanning. Sakeplanne dien nie as waarborge dat die onderneming winsgewend sal wees nie, maar dit sal wél help om beter op krisise te reageer en om sekere probleme te vermy. 'n Sakeplan is ook 'n belangrike hulpbron wanneer 'n onderneming om geldelike hulp aansoek doen. Dit kan nuttig wees om nuwe sakevennote te kry en voorsien beleggers van inligting.


Die Nasionale Bontebokpark is in 1931 geproklameer om die vinnigkwynende aantal (van 30) bontebokke in Suid-Afrika van uitwissing te probeer red. Die park is aanvanklik naby Bredasdorp aangelê, maar weens aanpassingsprobleme wat die bontebokke ondervind het, is die park later na sy huidige ligging naby Swellendam verskuif. Vandag word 'n paar honderd bontebokke in die 3 500 hektaar park aangetref. Ander groot soogdiere in die park sluit in Kaapse bergkwaggas, Kaapse grysbokke en rooihartbeeste. Die park grens aan die Breederivier. Die Breederivier 'n Groep bloukraanvoëls in die park Breederivier met die Langeberg op die agtergrond Stuart, Chris & Mathilde (2012). National Parks and Nature Reserves. Struik Travel and Heritage. ISBN 978-1-77007-742-3.


Play media Die Verdrag van Versailles (1919) was die vredesverdrag wat 'n amptelike einde aan die Eerste Wêreldoorlog tussen die Geallieerde Magte en Duitsland gebring het. Dit was onderteken presies vyf jaar na die sluipmoord op Aartshertog Frans Ferdinand: die gebeurtenis wat die begin van die oorlog gekenteken het. Alhoewel die wapenstilstandsverdrag wat op 11 November 1918 onderteken is, die einde aan die geveg gebring het, het dit ses maande se onderhandeling tydens die Vredeskonferensie in Parys geneem voor daar op 'n vredesverdrag besluit kon word. Onder die baie voorwaardes van die verdrag was die belangrikste en mees kontroversiële voorwaarde dat Duitsland en sy geallieerdes volle verantwoordelikheid vir die oorlog moes aanvaar. Verder moes hulle, volgens die terms van artikels 231-248, hulself ontwapen en aansienlike dele van die land self aan Frankryk en Pole gee asook die oorlog se finansiële skuld van sommige van die Geallieerde Magte betaal. Die Verdrag was deur daaropvolgende gebeurtenisse ondermyn, reeds sedert 1922, en was teen die middel van die 1930's grootliks geïgnoreer. Hierdie artikel is ’n saadjie. Voel vry om Wikipedia te help deur dit uit te brei.


Ramón Pichot i Gironès (1871 - 1 Maart 1925) was 'n Spaanse kunsternaar. Hy het in 'n impressionistiese styl geskilder. Ramón Pichot was 'n goeie vriend van Pablo Picasso en 'n vroeë mentor aan die jong Salvador Dalí. Salvador Dalí het Ramón Pichot Gironès in Cadaqués, Spanje ontmoet. Die Pichot familie het die Molí de la Torre landgoed aan die buitewyke van Figueres besit. Dit is hier waar Dalí deur die versameling wat Ramón Pichot besit het aan Impressionisme blootgetsel is. Per geleentheid het Dalí en sy familie op reis gegaan met Ramón Pichot en sy gesin. Hy is in 1901 met Germaine Pichot, 'n bekende kunsternaarsmodel, getroud. Daar word gewoonlik gemeen dat Ramón Pichot, wat gesterf het tydens die skilder van die skildery in 1925, die regterkantse danser in Picasso se Die Drie Dansers is. Die danser aan die linkerkant in die skildery is Ramón Pichot se vrou Germaine Gargallo, en die middelste een Carlos Casagemas. Gargallo Carlos het 25 jaar te vore selfmoord gepleeg nadat hy eers probeer het om Casagemas, op wie hy dol verlief was, te skiet nadat dié hom verwerp het.


Townsville (poskodes: 4810-4819) is 'n stad aan die ooskus van Australië in die staat van Queensland. Hierdie stad is aangrensend tot die sentrale area van die Great Barrier Reef in Australië se droë trope, Noord-Queensland. Jaarliks kan tot 300 sonskyndae verwag word met gunstige weersomstandighede: dít en verskeie besienswaardighede asook ander buitelewe-aktiwiteite maak Townsville 'n baie toeriste-vriendelike stad. Onder die gewilde toeriste-aanloklikhede is The Strand, 'n lang tropiese strand met 'n groenstrook; die Reef HQ, 'n baie groot tropiese akwarium met verskeie van die Great Barrier Reef se inheemse fauna en flora; die Museum van Tropiese Queensland wat rondom die oorblyfsels van die Britse oorlogskip, HMS Pandora, gebou is; Magnetic Island, 'n nabygeleë eiland waarvan die grootse deel nasionale park is. Townsville word geskei deur twee plaaslike regeringsgebiede, nl. die City of Townsville en die City of Thuringowa wat elk onderskeidelik bestuur word deur die Townsville Stadsraad en Thuringowa Stadsraad. Daar word na die gesamentlike woongebied verwys as "Townsville", terwyl plaaslike inwoners gereeld verwys na die "Twin Cities".


1. FC Heidenheim 1846 is 'n sokkerklub uit Heidenheim an der Brenz in die deelstaat Baden-Württemberg in Duitsland. Die klub se geskiedenis begin met die stigting van die gimnastiekklub Turngemeinde Heidenheim op 14 Augustus 1846. Die klub het in 1852 ontbind, maar is met dieselfde naam heropgerig in 1861. In 1872 is die naam verander na Turnverein Heidenheim. Die klub se sokkerafdeling is op 8 Julie 1911 begin en op 21 Augustus 1922 het die sokkerafdeling onafhanklik geraak as VfR 1911 Heidenheim. In 1936 het die swemklub Schwimmverein 04 Heidenheim met VfR saamgesmelt om VfL Heidenheim 04 te vorm. Na die Tweede Wêreldoorlog is die twee klubs afsonderlik in 1949 heropgerig – die swemmers onder hulle oorspronklike naam en die sokkerafdeling as VfL Heidenheim 1911. Op 27 Mei 1972 het die klub met TSB 1846 Heidenheim saamgesmelt om Heidenheimer SB te vorm. TSB 1846 Heidenheim was die oorspronklike moederklub, wat intussen self deur 'n reeks samesmeltings gegaan het met 6 ander klubs. Die klub was een van die deelnemers aan die eerste seisoen van die nuutgestigde Oberliga Baden-Württemberg in 1978. In 2007 het die sokkerafdeling onafhanklik geraak as 1.


Integrasie is een van die hoofbewerkings van kalkulus. Vir differensiasie kan die eenvoudiger dele van 'n funksie maklik gedifferensieer word, wat differensiasie dan vergemaklik, maar dit kan egter nie met integrasie gedoen word nie. Vir gevalle waar daar met komplekse funksies gewerk word, is dit makliker om 'n lys van integrale byderhand te hou. Vir die doeleindes van hierdie lys word K as arbitrêre-integrasiekonstante gebruik. ∫ a f ( x ) d x = a ∫ f ( x ) d x ( a  konstant) {\displaystyle \int af(x)\,dx=a\int f(x)\,dx\qquad {\mbox{(}}a{\mbox{ konstant)}}\,\!}


'n Hoofkarakter of protagonis is 'n karakter in 'n verhaal, drama of storie van wie verskillende fasette uitgebeeld word. Die hoofkarakter verras gewoonlik die leser op oortuigende wyses, en weens die karakter se kompleksheid en deurlopende ontwikkeling word daar na só 'n karakter verwys as 'n ronde karakter. 'n Hoofkarakter kan 'n buitestaanderfiguur wees. Só 'n buitestaander is gewoonlik 'n sensitiewe persoon wat dieper en meer as die gewone mens sien. Buitestaanders is dikwels geslote, afsydige en swygsame mense. Die hoofkarakter is die protagonis en teenoor hom of haar staan die teëspeler, of antagonis. Dikwels wedywer hulle oor 'n derde persoon of mag, die tritagonis. Dit kan 'n fisiese persoon soos 'n vrou of 'n man wees, maar dit kan ook iets soos 'n familieplaas of sakeryk wees. Die protagonis se opponent is die antagonis wat alles in sy vermoë doen om te verhoed dat die protagonis sy doelwit bereik. Die konflik tussen hierdie twee dramatis personae dryf die storie vorentoe en hulle is ewe belangrik in die ontwikkeling van die intrige.


James H. (Jim) Douglas (21 Junie 1951 in Springfield, Massachusetts) is 'n Amerikaanse politikus uit die deelstaat Vermont. Douglas is 'n lid van die Republikeinse Party en was vanaf 2003 tot 2011 die 80ste goewerneur van Vermont. Sy amptelike kantoor is in The Pavilion, maar gedurende die parlementêre sessie het hy dikwels in 'n seremoniële kantoor in die Vermont State House gewerk. Douglas het 'n B.A.-graad aan die Middlebury College in Vermont behaal, waar hy ook 'n aktiewe lid van die College Republicans was. Sy hoofvak was Russiese Studies, en hy gebruik sy Russiese taalvaardigheid ook vir die aanknoop van susterstad-betrekkinge met Karelië (Russiese Federasie). Regering van Vermont - Persverklarings Vermont Governor Jim Douglas (Amptelike webwerf)


TuS Mayen is 'n sokkerklub uit Mayen in die deelstaat Rynland-Palts in Duitsland. Die klub het in 1939 ontstaan as Turn- und Sportverein Mayen 1886/1914 deur 'n samesmelting tussen SV Rheinland 1914 Mayen en TV 1886 Mayen. Na die Tweede Wêreldoorlog is die klub in 1945 herstig, maar omdat die Franse militêre regering gimnastiek verbied het, is klubs ook nie toegelaat om die benaming Turn- und Sportverein te gebruik nie. Die klub is toe herstig as Spiel- und Sportverein Mayen, maar is kort daarna herdoop na SV Rheinland Mayen. Die klub het die verbod probeer omseil deur die naam Tennis- und Sportverein aan te neem, maar dit is ook verbied, waarna die naam 1. Sport-Club Mayen 1886/1914 tydelik aangeneem is. Op 1 Januarie 2005 het die klub 'n federasie van geassosieerde sportklubs geword, wat beteken dat elke sportafdeling onafhanklik geword het, maar gesamentlik lede van die sportfederasie is. Mayen se grootste prestasie was om in 1974, 1975, 1976 en 2004 vir die hoofrondte van die DFB-Pokal te kwalifiseer, maar die klub kon nooit verder as die eerste rondte vorder nie.


Val Thorens is 'n ski-oord in die Franse département Savoie (région Auvergne-Rhône-Alpes). Met 'n hoogte van 2 300 meter bo seevlak is dit die hoogste in Europa. Val Thorens vorm saam met Saint-Martin-de-Belleville, Les Menuires, Méribel, La Tania en Courchevel die skigebied van Trois Vallées. Val Thorens word gekenmerk deur gereelde sneeuval in die winter en die pragtige uitsig vanuit die Cime de Caron (3 200 meter bo seevlak). Die dorp beskik oor 68 ski-hellings en moderne kabelkargeriewe. Val Thorens


Rösti (wat dikwels ook Röschti geskryf word; Frans: pommes de terre rôties) is geroosterde aartappelkoekies en een van die bekendste geregte van die Switserse kookkuns. Die resep dateer vermoedelik uit die 19de eeu en het oorspronklik veral in die omgewing van Zürich die tradisionele ontbyt van melk- en papgeregte vervang. Rösti het vinnig ook in die omgewing van Bern en in die Franssprekende gebiede van Wes-Switserland gewild geraak, waar hulle pommes de terres rôties ("geroosterde aartappels") genoem is. Die Duitse naam van die gereg is uit Frans ontleen (die kappie oor die o in rôties verwys na 'n s, wat vandag nie meer uitgespreek word nie). Rösti was aanvanklik veral 'n gewilde ontbyt vir boere, wat hard op hulle plase moes werk. Mettertyd het Rösti egter orals in Switserland tot 'n goedkoop maaltyd en uiteindelik 'n bygereg by die middag- of aandete ontwikkel wat in verskillende variasies berei is. Vandag word dit nog nouliks as 'n ontbyt bedien. Die hoofbestanddeel van Rösti is steeds gerasperde aartappels wat gerooster word.


FC Energie Cottbus is 'n sokkerklub uit Cottbus in die deelstaat Brandenburg in Duitsland. Die klub is een van die baie min voormalige Oos-Duitse klubs wat sy beste prestasies behaal ná die hereniging van Wes- en Oos-Duitsland. Die klub se "stamvader" is FV Grube Marga wat op 19 Januarie 1919 gestig is. In 1924 is die klub herdoop as SV Sturm Grube Marga. Tussen 1941 en 1943 het die klub op die hoogste vlak in die Gauliga Berlyn-Brandenburg meegeding. Na die ontbinding van die klub deur die Geallieerdes is 'n opvolgerklub, SG Marga, in 1946 gestig. In 1948 is die klub herdoop na BSG Franz Mehring Marga en in 1950 na BSG Aktivist Brieske-Ost. In Oktober 1954 is die eerstespan deur die Oos-Duitse sokkeradministrasie oorgeplaas na die nuwe klub SC Aktivist Brieske-Senftenberg. In 1963 het die sokkeradminisasie weer besluit om die spelers oor te plaas, hierdie keer na SC Energie Cottbus. Die sokkerafdeling van die klub het op 31 Januarie 1966 onafhanklik geword as BSG von Bodo Krautz, maar die klub is kort daarna herdoop na BSG Energie Cottbus. Voor die Duitse hereniging het Energie in die DDR-Oberliga gespeel.


FC Beiere Alzenau is 'n sokkerklub uit Alzenau in die deelstaat Beiere in Duitsland. Alhoewel Alzenau in Beiere lê, is die klub ingedeel in die Oberliga Hessen, aangesien dit baie naby aan die grens geleë is (Alzenau was vroeër deel van Hessen). Die klub was tot 1992 in die Beierese sokkerstrukture opgeneem. Die klub is op 27 Maart 1920 gestig as Alzenauer Fußball Club. Op 16 September 1922 het die klub by die gimnastiekklub Turn- und Sport Alenzau aangesluit as die sokkerafdeling van daardie klub voordat dit weer in 1923 onafhanklik geword het as FC Beiere Alzenau. Na die Tweede Wêreldoorlog is die klub heropgerig as SKG Alzenau voordat dit weer die voor-oorlogse naam aangeneem het in 1947. Die klub se grootste prestasie was om die Oberliga te haal in 2006. Amptelike klubwerf


Hierdie artikel handel oor die Latynse letter K. Vir ander betekenisse sien K (dubbelsinnig). Die letter K, k is die 11de letter van die Latynse alfabet. In Navo se internasionale spellingsalfabet word K uitgespreek met die woord "Kilo". Wikimedia Commons het meer media in die kategorie K.


In die Verenigde State is die Onafhanklikheidsdag (Engels: Independence Day, dikwels ook Fourth of July, July Fourth of America Day genoem) 'n federale openbare vakansiedag ter herdenking van die aanvaarding van die Onafhanklikheidsverklaring van die Verenigde State op 4 Julie 1776, waarmee die land die koloniale bewind van Groot-Brittanje afgeskud het. Die Onafhankliheidsdag word gewoonlik met vuurwerke, parades, braaie, bier, pieknieks, bofbal-wedstryde en talryke ander private en openbare plegtighede geassosieer waarmee die geskiedenis, regering en tradisies van die Verenigde State gevier word. Vuurwerke word sedert die jaar 1777 op 4 Julie afgevuur. In 1777 is dertien kanonne op 4 Julie in Bristol (deelstaat Rhode Island) afgevuur - die eerste keer soggens en 'n tweede keer teen sononder. Philadelphiahet die eerste verjaarsdag van die onafhanklikheid net soos huidige Amerikaners met 'n amptelike dinee vir die Kontinentale Kongres, heildronke, 'n saluut van dertien kanonne, toesprake, gebede, musiek, parades en vuurwerk gevier. Skepe is met rooi, wit en blou vlagdoeke versier. In 1778 het generaal George Washington 4 Julie met 'n dubbele rantsoen rum vir sy soldate en 'n artillerie-saluut gevier.


Die Katedraal van Luxemburg (amptelik: Kathedral Notre-Dame) was oorspronklik net 'n kerk van die Jesuïete-orde, wat hom in 1594 in die stad Luxemburg gevestig het. Die kerk het deel uitgemaak van die orde se kollege en is in die tydperk tussen 1613 en 1621 volgens die Jesuïet Jean du Blocq (1583-1656) uit Tournai opgerig. Die hoeksteen is op 7 Mei 1613 deur vader François Aldenard gelê. Die bou-aannemer was Ulrich Job uit Luzern (Switserland), wat onder meer ook die versierings van die pilare geskep het. Die belangrikste kunstenaar was die Duitse beeldhouer Daniel Muller († 1623) uit Freiberg (Sakse), wat byvoorbeeld die tribune ontwerp het. Die dekor is in die jare 1621 tot 1629 voltooi. Die kerk het eers in 1870 katedraalstatus gekry. Sy geskiedenis is nou verbind met dié van die stad Luxemburg, en saam met die ou Hôtel de Ville (Raadsaal, tans die Groothertogelike Paleis) behoort die Jesuïete-kerk tot die belangrikste Luxemburgse geboue uit die 16de en 17de eeu.